obrazovanje Arhive - Stranica 4 od 8 - EU Info Centar\nEU Info kutak predstavio je svoj rad i značaj evropskih programa za obrazovanje i mobilnost mladih na skupu u Francuskom institutu u Novom Sadu.\nEU Info Kutak Niš je u oktobru mesecu 2014. godine organizovao Literarni konkurs za srednjoškolce iz Niša na temu “Šta ja znam o EU”. Ideja konkursa je da mladi iz Niša pokažu šta znaju na temu Evropske Unije i evropskog puta Srbije i kakva su njihova razmišljanja na ove teme. Autori ajboljih 48 radova nagrađeni su putovanjem u Beograd na Sajam knjiga i u posetu Delegaciji EU.\nInformacioni kutak Evropske unije u Novom Sadu u saradnji sa Evropskim kutkom Gradske biblioteke Novog Sada organizovao u subotu 25. oktobra prvo u nizu čitanja bajki evropskih pisaca - "Subotnju bajkaonicu".\nU okviru projekta CIVITAS Fonda za aktovnosti: Beograd – Imati inspiraciju, koji sufinansira Evropska komisija kroz projekat CIVITAS CAPITAL, Centar za eksperimente i urbane studije - CEUS raspisao je literarni konkurs za studente saobraćaja, prostornog planiranja, urbanizma i arhitekture.\nInformacioni centar Evropske unije u saradnji sa Otvorenom komunikacijom raspisuje konkurs za "Evropsku školu debate" namenjen srednjoškolcima iz cele Srbije. Prijave se primaju do 25. oktobra a škola počinje u novembru.\nSaznajte činjenice vezane za Evropu i Evropsku Uniju.\nLiterarni konkurs za niške srednjoškolce “Šta ja znam o EU”\nEU Info Kutak Niš organizuje tokom oktobra Literarni konkurs za srednjoškolce iz Niša na temu “Šta ja znam o EU”. Najbolji će biti nagrađeni posetom štandu EU na sajmu knjiga u Beogradu, kao i institucijama koje se bave evrointegracijama.


Poslednji popis o brojčanom stanju kompanija u svetu brojio je nešto više od 200 miliona. Toliki broj kompanija na svetu puta broj poslovnih jedinica tj kancelarija i broj zaposlenih možemo slobodno reći da je to jedan poslovni gigant koji može imati mrežu poslovanja svugde po svetu.\nOsnovna jedinica svakog poslovanja je kancelarija, bilo da se bavimo sopstvenim biznisom, radimo u nekoj kompaniji ili smo freelancer nama je potrebno mesto sa kog ćemo našu sposobnost pretočiti na posao na kom radimo. Česta pojava je pogotovo u velikim gradovima i poslovnim centrima nemogućnost pronalaženja adekvatnih radnih prostorija. Današnjica i novi standardi poslovanja su nametnuli i otvorili nova tržišta da bi olakšali poslovnim ljudima u snalaženju i pronalaženju onoga što nama treba.\nU ekspanziji su trenutno random radna mesta i coworking kompanije koje izlaze u susret svim poslovnim ljudima u kojoj god zemlji se našli. Kancelarija info je jedna od takvih kompanija koja deli sve informacije potrebne za jedan novi način poslovanja. Na sajtu se mogu pronaći sve važne informacije kako u našoj zemlji tako i u regionu.\nOno što je najbitnije za vaš posao možda je zanemarljivo za neke druge grane poslovnosti i delatnosti. Potreba jedne knjigovođstvene agencije i firme koja se bavi špedicijom nisu iste, prostor koji im je potreban i lokacija su totalno drugačiji. Sve potrebe jednog ozbiljnog preduzeća mogu se osnovnim parametrima definisati i odrediti šta je primarno. Kada se pronađe adekvatan objekat valja ga urediti po standardima prilagodljivim za zaposlene.\nErgonomske kancelarijske stolice, kancelarijski stolovi, pregradni zidovi, mesta za odlaganje dokumenata. Kancelarijski prostor je jednako bitan kao i kancelarijsko uređenje, dva glavna momenta koja diktiraju vaše predstavljanje u poslovnom svetu.\nNajbrojnije kompanije u svetu su one koje se bave uvozom i izvozom, onda ide konsalting pa nakon toga brojčano stanje varira od mesta do mesta u svetu. Potrebe za uvozom i izvozom su svugde prisutne, kao i savetovanje o što boljem plasiranju.\nIako je današnji čovek prepun informacija, posluje na više tržišta i u stalnom procesu edukacije, postoje firme koje su spremne da odgovore na njegove potrebe. Proces promene, ponude na tržištu poslovnosti se non-stop menja i proširuje tako da nismo ni svesni celokupne slike postojanja novih firmi i alata koje oni nude. Bitno je da u trenutku naše potrebe imamo na koga da se oslonimo, naše je da istrajemo u onom što radimo.


Vladimir Putin i patrijarh Irinej, Foto: spc.rs\nOvo je zaista neverovatno\nObjavljeno: 12.12.2019. 17:58h\nIz Bugarske dolaze novi napadi na Srbiju, ali ovoga puta meta je SPC i patrijarh Irinej, kojeg prozivaju da radi po nalozima Kremlja, odnosno lično predsednika Rusije Vladimira Vladimiroviča Putina!\n"Pravoslavna crkva jedna od važnih karika za jačanje ruskog uticaja na Balkanu i duhovni posrednik u širenju ruske politike", kaže se u analizi "Centra za izučavanje demokratije" čije je sedište u Bugarskoj, a koji se bavi proučavanjem ruskog uticaja na Zapadnom Balkanu.\n"Preko Pravoslavne crkve Rusija pokreće različite inicijative pod religijskim velom. Paradoksalno, ruska i mnoge pravoslavne crkve u regionu bile su bastioni bivših tajnih službi, a sada jačaju uticaj Kremlja", tvrdi se u istraživanju pod nazivom "Ruski ekonomski uticaj na Balkanu", prenose mediji u Sofiji.\nIako je "Centar za izučavanje demokratije" u pomenutoj analizi kao problem označio pravoslavnu crkvu u tri zemlje - Srbiji, Crnoj Gori i Bugarskoj, to istraživanje naročito je sa pažnjom propraćeno u Crnoj Gori, čije su vlasti najavile donošenje Zakon o slobodi veroispovjesti, a za koji Mitropolija crnogorsko-primorska tvrdi da je direktno uperen protiv Srpske pravoslavne crkve.\nfoto: Beta / Djakon Dragan Stanisavljević\nU tekstu se navodi da je patrijarh Irinej u odličnim odnosima sa Vladimirom Putinom, kao i da je poglavar SPC čak preko predsednika Vučića poslao poruku šefu Kremlja.\nBugari takođe podsećaju da je Vladimir Putin od SPC dobio Orden Svetog Save još 2007. godine, kao i da je Rusija jedan od većih ktitora Hrama Svetog Save u Beogradu.\nPolitički analitičar Boško Vukićević nema dilemu da je u pitanju samo još jedno u nizu istraživanja, koje fabrikuju NATO ispostave u regionu, a što se za "Centar za izučavanje demokratije" iz Sofije nesumljivo može kazati.\n"Narativ NATO ispostave iz Sofije ne iznenađuje. Prisjetićemo se kako je nedavno i američki general Hodžis, bivši glavnokomandujući američkih kopnenih snaga u Evropi, u jednom intervjuu istakao da 'Srbija treba da se odupre pritiscima Pravoslavne crkve, koja je vezana za Rusiju'. Dakle, koliko god bizarno zvučalo da se najveća vojna alijansa tako uporno bavi jednom vjerskom organizacijom, može se sa sigurnošću utvrditi: NATO zaista Pravoslavnu crkvu smatra neprijateljom u strateškom smislu", kaže Vukićević za Sputnjik.\nVladimir PutinSPCRusijaKremljBugarskaPatrijarh IrinejHram Svetog Save\nŠOKANTNO! KORONA NIJE NASTALA U KINI, OVO SU DOKAZI! Kineski STRUČNJACI tvrde da VIRUS nije KRENUO od NJIH!\nBALKAN ZAVIJEN U CRNO, PREMINUO DOMAĆI MUZIČAR: Prijatelji potvrdili JEZIVE vesti!


Tag / Srbi iz dijaspore / Vesti online\nPriča o Hilandaru\nU Burghauzenu jednom od četiri bogoslužbena mesta regenzburške parohije proslavljen je Savindan. Posle bogosluženja koje je obavio jerej Bojan Simić iz Regenzburga, u Gradskoj kući su...\nSvetosavsko putujuće pozorište\nSlava Svetog Save je uvek trenutak okupljanja dece i roditelja u svim gradovima i crkvama gde ima Srba. Ove godine su se deca iz Manhajma, Hajlbrona i Švebiš Hala izdvojila po još nečemu. Pored...\nRazgovarajući sa dečacima i njihovim roditeljima na Zlatiboru u jednom momentu pomislili smo da u sredinama u dijaspori iz kojih su došli u kamp "Deki 5" teče med i mleko. Ali primer Teodora...\nKrštenje jednogodišnjeg Nikole okupilo jednog avgustovskog nedeljnog popodneva u crkvi Svetog Marka u Beogradu brojne goste. To ne bi bila nimalo neuobičajena pojava, da ovaj dečak nije doleteo...


Premijere filmova sa filmskog kampa „Interakcija 2021“ - POŽEGA ONLINE\nPremijere filmova sa filmskog kampa „Interakcija 2021“\nU dvorani Kulturnog centra Beograda večeras će biti premijerno prikazani dokumentarni filmovi snimljeni tokom 16. Međunarodnog studentskog filmskog kampa „Interakcija 2021“. Ovogodišnja tema kampa „Bez ograničenja“, bila je inspirativna za učesnike filmskog kampa pa su, na teritoriji Čačka i Užica, snimljena tri zanimljiva dokumentarca. U produkciji filmova učesvovalo je dvanaest mladih filmskih stvaralaca iz Poljske, Estonije, Egipta, Rusije, Novog Zelanda, Austrije, Hrvatske i Srbije, kao i tri lokalna koordinatora produkcije iz Užica i Čačka.\nOvogodišnji kamp je realizovan uz podršku Ministarstva kulture i informisanja Republike Srbije, Filmskog centra Srbije, Grada Čačka, producentske kuće „Cinnamon Films“, Studentskog centra Užice, ali i brojnih partnera i prijatelja.\nKadeti Partizana ubedljivi u Požegi\nAlarmantno u Požegi, duže od mesec dana meštani nemaju vodu: Aktivira se staro izvorište kojim će se obezbediti preko potrebnih 70 litara vode u sekundi


Zvanično: Korona u Italiji bila sredinom decembra /video/ - 19.06.2020, Sputnik Srbija\nItalijanski naučnici pronašli su tragove virusa korona u otpadnim vodama u Milanu i Torinu još sredinom decembra, što sugeriše da je taj virus cirkulisao na... 19.06.2020, Sputnik Srbija\n© AP Photo / Claudio Furlan/Lapresse via APŽena u Italiji stavlja zaštitnu masku na lice\nItalijanski naučnici pronašli su tragove virusa korona u otpadnim vodama u Milanu i Torinu još sredinom decembra, što sugeriše da je taj virus cirkulisao na severu Italije i pre nego što je Kina prijavila prve slučajeve.\nNaučnici sa italijanskog Nacionalnog instituta za zdravstvo pregledali su 40 uzoraka otpadnih voda prikupljenih iz uređaja za prečišćavanje u severnoj Italiji od oktobra 2019. do februara 2020. Analiza navodi da su uzorci uzeti u Milanu i Torinu 18. decembra pokazali prisustvo virusa korona, objavio je Rojters, a prenosi RTS.\n30 Maj 2020, 21:13\n„Ovo istraživanje nam može pomoći da shvatimo početak cirkulacije virusa u Italiji“, rekla je Đuzepina la Rosa, stručnjak Italijanskog nacionalnom institutu za zdravstvo koji je učestvovao u istraživanju.\nPortparol Instituta je rekao da će potpuni podaci i studija biti objavljeni sledeće nedelje.\nIstraživanja u Holandiji, Francuskoj, Australiji i drugde otkrila su da virus koji uzrokuje kovid-19 može biti otkriven u kanalizaciji, a mnoge zemlje počinju da uzorkuju otpadne vode radi praćenja bolesti.\nRojters navodi da izjave naučnika da je otkrivanje tragova virusa pre kraja 2019. u skladu sa dokazima u drugim zemljama da je kovid-19 možda mogao da kruži pre nego što je Kina prijavila prve slučajeve 31. decembra.\nNoel MekKarti, stručnjak britanskog Medicinskog fakulteta Varvik, rekao je da je otkrivanje genetskog materijala virusa korona u italijanskim otpadnim vodama u decembru „pouzdan dokaz slučajeva da je virus bio prisutan tamo u to vreme“.\nRoland Kao, profesor epidemiologije na škotskom univerzitetu u Edinburgu, navodi da je verovatno da bi bolest mogla tada kružiti, ali dodaje da taj nalaz sam po sebi ne govori da li je epidemija u Italiji nastala tada ili je posledica kasnijeg unošenja virusa u zemlju.\nStudija francuskih naučnika iz maja otkrila je da je muškarac zaražen virusom korona već 27. decembra, skoro mesec dana pre nego što je Francuska potvrdila svoje prve slučajeve.\nLa Rosa je navela da prisustvo virusa u italijanskim uzorcima otpadnih voda ne „znači automatski da glavni lanci prenosa koji su doveli do razvoja epidemije u Italiji potiču od ovih prvih slučajeva“.\nUzorci u kojima su potvrđeni tragovi virusa korona pronađeni su i u kanalizaciji iz Bolonje, Milana i Torina u januaru i februaru 2020. Uzorci uzeti u oktobru i novembru 2019. bili su negativni.


Saopštenje opozicionih članova RIK-a: Odbijamo da učestvujemo u kršenju Ustava | Insajder\n“Odbijamo da učestvujemo u kršenju Ustava Republike Srbije”, navodi se u kratkom saopštenju.\nSaopštenje su potpisali Vesna Rakić Vodnelić, Ljiljana Benać Šantić, Vladimir Gajić, Miloš Pavlović, Dragan Radulović, Ivana Petrin, Dragan Ninković, Vesna Ćirić, Iva Đinđić Ćosić, Marko Danilović, Marko Pušica, Nikola Todorović, Ivan Ninić, Vojin Biljić, Nikolina Lipovšek, Relja Jiksimović, Ognjen Đurić i Bojan Bajčeta.\nRIK je prošle sedmice usvojio Uputstvo za sprovođenje izbora na Kosovu i Metohiji koje predviđa da će izbori na Kosovu biti sprovedeni uz podršku OEBS-a, čija misija će se starati o transportu izbornog materijala od administrativnog prelaza do biračkih mesta, odnosno od biračkih mesta do administrativnog prelaza.\nUputstvo predviđa da pošto OEBS utvrdi da postoje uslovi za bezbedan transport izborni materijal bude transportovan sa biračkih mesta u sedište Opštine Raška i grada Vranja, gde će biti predat koordinatoru RIK-a i gde će biti sačinjen zapisnik, a zapečaćene koverte s kontrolnim listom, neupotrebljenim, nevažećim i važećim glasačkim listićima stavljeni u vreću koja se pečati sigurnosnom zatvornicom.\nPredstavnici opozicije ocenili su da Uputstvo omogućava izbornu krađu i da je protivustavno.\nInsajder: Ustavni sud način glasanja na Kosovu ocenio kao nezakonit\nInsajder je pre mesec dana pisao da je Ustavni sud prošle godine doneo odluku da se izborne procedure za održavanje izbora na Kosovu i Metohiji usaglase s onima koje važe u centralnoj Srbiji, odnosno da se glasovi ne broje u Vranju i Raškoj, već na teritoriji Kosova.\nNa parlamentarnim izborima 2014. i 2016. građani Srbije koji žive na Kosovu i koji su želeli su da glasaju odlazili su u centre određene za glasanje. Ceo proces je nadzirao OEBS, koji je i bio zadužen za prebacivanje biračkog materijala do administrativnih prelaza.\nUstavni sud je ovakvo rešenje, kako smo otkrili, ocenio kao neusaglašeno sa zakonom. Uprkos tome, RIK je odlučio da identično rešenje bude primenjeno i na predsedničkim izborima.


Press Online :: Ostali sportovi :: Nova odluka CAS - 47 Rusa ne može u Pjongčang / print=true\n09. 02. 2018. - Autor: N1\nNova odluka CAS - 47 Rusa ne može u Pjongčang\nSud za arbitražu u sportu u Lozani (CAS) odbacio je žalbe 47 ruskih sportista i trenera, koji zbog toga neće moći da učestvuju na Zimskim olimpijskim igrama u Pjongčangu, koje počinju u petak i trajaće do 25. februara.\nCAS je odbacio navode nove grupe ruskih sportista, koji su se žalili zbog kazne Međunarodnog olimpijskog komiteta koji ih je suspendovao zbog učešća u sistemskom, državno organizovanom dopingu na ZOI u Sočiju 2014. godine.\nGrupa od 47 sportista i trenera je imala malu nadu da će moći da se pojavi u Južnoj Koreji, ali posle najnovije odluke CAS to neće biti moguće. MOK je prethodno dozvolio grupi od 169 ruskih "čistih" sportista da nastupi na ZOI, ali pod neutralnom zastavom i nazivom "Olimpijci iz Rusije".\nCAS je prošle nedelje doneo drugačiju odluku kada je u pitanju grupa od 28 ruskih olimpijaca, kojima je ukinio suspenziju i dozvolio učešće na ZOI, ali je MOK obelodanio da oni neće dobiti pozivnice. Takođe, za još 11 sportista je ukinuta doživotna zabrana pojavljivanja na ZOI, već je samo ograničena na Igre u Pjongčangu.\nMeđu onima koji su u poslednji čas pokušali da učestvuju na ZOI, ali sada to i definitivno neće moći, bili su i šestostruki olimpijski šampion u brzom klizanju Viktor An, kao i svetski i olimpijski šampion u biatlonu Anton Šipulin.


Zelenović: Danas svi bez razlike na protest – Podrinske\nZelenović: Danas svi bez razlike na protest\nPredsednik stranke Zajedno za Srbiju i inicijator Otvorene građanske platforme Akcija Nebojša Zelenović pozvao je građane da prisustvuju ekološkom protestu koji se, danas, u subotu održava u Beogradu.\n-Pozivam sve, bez bilo kakve razlike u političkoj opredeljenosti, da dođu i da se bore za elementarne vrednosti u našem društvu koje nam se otimaju svakog dana. Dobar način da se tome stane na put je građanska inicijativa, građanski protest, kazao je Zelenović.\nKomentarišući najave opstrukcija i incidenata na sutrašnjem protestu Zelenović je rekao da „to sve radi režim“\n-To ne treba da plaši bilo koga ko danas planira da dođe. Oni su to radili i ranije. Ovo je jedna velika borba u koju ulazimo, ona će biti dugačka, ako smo mi složni, ako imamo dogovor – bez brige pobedićemo. Neka zvižde, pobedićemo aplauzima, kazao je Zelenović sinoć gostujući u emisiji Pregled dana Newsmax Adria.\nPosetu Briselu, gde je na poziv Evropske zelene partije boravio sa Dobricom Veselinovićem iz Ne davimo Beograd, ocenio je kao uspešnu.\n-Imali smo priliku da predstavimo pravu situaciju koja se dešava u Srbiji i da razbijemo manipulacije kojima se ova vlast služi prikazujući sa jedne strane Srbiju koja snažno želi da ide u Evropsku uniju, a sa druge strane podrivajući sve ono što su vrednosti Evropske unije i uređenog društva. Prikupili smo i dostavili puno dokaza o tome kako se krade izborna volja građana, kako se ruši demokratija i manipuliše na izborima. Govorili smo o dvostrukim standardima ove vlasti, o tome kako se zalaže za Evropsku uniju a kada EU nudi novac za izgradnju kanalizacione mreže uzima se skuplji kredit od kineske države, kazao je Zelenović.\nAnalizirajući predloženi dokument o izbornim uslovima, Nebojša Zelenović je rekao da nisu svi zadovoljni ali da postoji prostor za unapređenje u datom okviru.\n-Ne možete nakon prvog dokumenta odmah da se žalite i sve da napustite, da kažete kako nas neko manipuliše. To su ljudi koji su se ponudili i preuzeli odgovornost da urade stvari koje mi nismo mogli da uradimo. Taj dokument zaista sadrži neka opšta mesta, nisu svi zadovoljni, nema toga kako će se izbaciti mafija iz izbornog procesa, kao ni predloga da se nacionalna frekvencija dodeli slobodnom mediju koji će pošteno da izveštava građane. Ali hajde da u tom okviru unapredimo stvari koliko možemo i da nastavimo da pritiskamo u tom pravcu, naveo je Nebojša Zelenović večeras u Pregledu dana.\nOn je ocenio da opozicija kasni samo u jednoj suštinskoj stvari a to je dogovor.\n-Hajde da se dogovorimo svi u opoziciji da nam je prvi cilj da smenimo Aleksandra Vučića, hajde da se dogovorimo da u različitim programskim kolonama omogućimo građanima da mogu slobodno da glasaju. Onaj koji dobije najviše glasova da ima prvenstvo da predloži kandidata za gradonačelnika, moramo da se dogovorimo o zajedničkoj saradnji na čuvanju kutija i da se dogovorimo da nema napadanja. To je fer predlog o kom još možemo da razgovaramo i da ga unapredimo i da povećamo naše šanse za bolji izborni rezultat. Šta god da bude na pregovorima mi i dalje imamo šansu da pobedimo i ne mogu da verujem da ne može da se napravi dogovor, to znači da nema želje da se pobedi, kazao je Zelenović.\nOn je zaključio da postoji potreba ljudi da se pobedi i da veruje da je bolje da se to desi na izborima nego na ulici.


Napuštaju međunarodnu i prave svoju: Prva ruska svemirska stanica u odbiti do 2025. godine – BGD Novine\nNapuštaju međunarodnu i…\n21/04/21 | 16:41 ≫ 17:18\nMoskva, koja navodno razmatra napuštanje MSS od 2025. zbog zastarelosti stanice, prošle godine je izgubila monopol na slanje astronauta na MSS posle prve uspešne misije kompanije Space X Ilona Maska\nRusija želi da uspostavi svoju svemirsku stanicu do 2025. godine, pošto Moskva želi da se povuče iz zajedničkog programa Međunarodne svemirske stanice (MSS), objavila je Ruska svemirska agencija u utorak.\nIzgradnja prvog modula nove stanice već je započela, nakon što su zvaničnici upozorili da Rusija razmatra odlazak s ISS-a, rekao je šef Roskosmosa Dmitrij Rogozin. MSS je, inače, jedan od retkih područja saradnje Moskve i zapadnih država.\n– Radi se na prvom modulu nove ruske orbitalne stanice – saopštio je Rogozin, istakavši da ruska korporacija Energia planira da modul bude “spreman za lansiranje” 2025. godine.\nPokrenuta 1998. godine, MSS predstavlja jedan od najambicioznijih projekata saradnje u istoriji čovečanstva, u kome učestvuju Rusija, SAD, Kanada, Japan i Evropska svemirska agencija.\nZamenik ruskog premijera Jurij Borisov nedavno je rekao da Moskva razmatra napuštanje MSS od 2025. godine, zbog zastarelosti stanice. Roskosmos je u ponedeljak, međutim, saopštio da odluka o napuštanju stanice još uvek nije donesena.\n– Kad donesemo odluku započećemo pregovore sa našim partnerima o oblicima i uslovima saradnje posle 2024. godine – naveli su zvaničnici ruske agencije.\nRusija je prošle godine izgubila monopol na slanje astronauta na MSS sa kosmodroma u kazahstanskom gradu Bajkonuru, posle prve uspešne misije američke kompanije Space X.\nSvemirska kapsula Sojuz, u kojoj su američki astronaut Džek Fišer i ruski Fjodor Jurčikin, poletela je put Međunarodne svemirske stanice. Foto: Tanjug/AP\nUprkos slavnoj istoriji istraživanja svemira, Rusija je ovaj mesec obeležila 60. godišnjicu prvog leta Jurija Gagarina u Svemir, svemirski program te zemlje se poslednjih godina suočava sa poteškoćama, navodi Hina.\nRogozin je najavljivao niz ambicioznih planova, ali se njegova agencija teško nosi sa sve većim rezovima, dok analitičari tvrde da je Putin zainteresovaniji za vojnu tehnologiju, nego za istraživanje svemira.


Novi Print&Cut Roland VS-i (640i/540i/300i) | Roland SrbijaRoland Srbija\nPost 38 of 121\nECO-SOL MAX2 je nova generacija nagrađivane Rolandove eko solventne boje, poznate po dugotrajnoj postojanosti oštampanog materijala izloženog najrazličitijim spoljašnjim uticajima, od ogrebotina do hemikalija, detaljnoj podršci za najrazličitije materijale i bogatoj paleti boja koje pruža u štampi – sve to pružajući bez korišćenja dodataka nikla. ECO-SOL MAX2 boja je dizajnirana za jednu stabilanu i konstantnu grafičku produkciju štampe sa živim bojama, oštrim slikama i jasnim tekstom. ECO-SOL MAX2 boja uz ova poboljšanja dovodi svaki detalj do vrhunskog kvaliteta štampe.\nVIDEO: Kako smo poboljšali najprodavaniji štampač na svetu?\nEko solventni štampač, Print&Cut, Štampač i kater, Štampač velikog formata


Laguna - Bukmarker - Laguna poklonila knjige školi za decu sa posebnim potrebama „Mara Mandić“ - Knjige o kojima se priča\nLaguna poklonila knjige školi za decu sa posebnim potrebama „Mara Mandić“\nIzdavačka kuća Laguna i knjižare Delfi uz veliku pomoć dobrih ljudi organizovale su još jednu uspešnu akciju „Vi kupujete, mi poklanjamo“. Prikupili smo 1200 knjiga koje smo poklonili školi za decu sa posebnim potrebama „Mara Mandić“ iz Pančeva.\nAkcija je počela 22. jula 2019. Svi koji su želeli da pomognu, mogli su da izaberu i kupe neki od sjajnih dečjih naslova iz serijala „Angry Birds“, „Krtić“ i „Dino drugari“, slikovnice, knjige sa nalepnicama i mnoge druge, a Laguna je istu knjigu poklonila biblioteci ove škole.\n„Ova akcija nam je pomogla da deci približimo ideju zašto je važno da čitaju. Raznolike slikovnice će najmlađima doneti puno radosti. Čitanje će doprineti razvoju dečje mašte i govora. Zahvalna su i deca i nastavnici škole ’Mara Mandić’“, rekla je nastavnica Dragana Vujović.\nLaguna i knjižare Delfi nastaviće sa svojim humanim misijama i u narednom periodu.


Njujork tajms: Izveštaji otkrili — Pentagon „zatvarao oči“ pred ubijenim civilima - 20.12.2021, Sputnik Srbija\nNjujork tajms: Izveštaji otkrili — Pentagon „zatvarao oči“ pred ubijenim civilima\nPentagon je značajno umanjio broj civilnih žrtava u američkim „preciznim“ vazdušnim udarima u Siriji i Iraku i nije istražio izveštaje o potencijalnim žrtvama... 20.12.2021, Sputnik Srbija\nList je taj stav potkrepio istraživanjem 1.311 izveštaja o žrtvama koje je ranije Pentagon držao pod oznakom tajnosti i posetom skoro 100 mesta napada u Iraku, Siriji i Avganistanu.Kako se navodi, američka vojska je često kao nekredibilne odbacivala izveštaje o civilnim žrtvama, iako nije posetila mesta napada ili razgovarala sa svedocima.Pokazalo se da su se američke snage oslanjale na netačne ili nepotpune obaveštajne podatke u napadima na mete terorista, usmrtivši desetine civila, piše list.„Njujork tajms“ je naveo nekoliko primera u kojima su nastradali civili. Među njima je i napad u Iraku 2015. u kojem je ubijeno dete, kao i pogibija oko 120 stanovnika jednog sirijskog sela u julu 2016. Pentagon je mislio da je u tom napadu u Siriji ubijeno 85 ekstremista.List ocenjuje da višestruki propusti američke vojne kampanje predstavljaju uobičajen trend koji je u „oštroj suprotnosti sa imidžom američke vlade o ratu u kojem se koriste svevideći dronovi i precizne bombe“, preneo je RT.I dok Pentagon tvrdi da je 1.417 civila poginulo u američkim vazdušnim udarima u Siriji i Iraku, a u Avganistanu 188 od 2018, list procenjuje da je brojka civilnih žrtava mnogo veća, čak za nekoliko stotina.\nsvet, bliski istok, amerika, svet – politika, društvo\nCC0 / Flickr / Kyle Soard / Lansiranje rakete sa američkog razarača "Porter" tokom raketnog napada na Siriju sa Sredozemnog mora\nCC0 / Flickr / Kyle Soard /\nPentagon je značajno umanjio broj civilnih žrtava u američkim „preciznim“ vazdušnim udarima u Siriji i Iraku i nije istražio izveštaje o potencijalnim žrtvama među civilima, objavio je „Njujork tajms“.\nList je taj stav potkrepio istraživanjem 1.311 izveštaja o žrtvama koje je ranije Pentagon držao pod oznakom tajnosti i posetom skoro 100 mesta napada u Iraku, Siriji i Avganistanu.\nKako se navodi, američka vojska je često kao nekredibilne odbacivala izveštaje o civilnim žrtvama, iako nije posetila mesta napada ili razgovarala sa svedocima.\nPokazalo se da su se američke snage oslanjale na netačne ili nepotpune obaveštajne podatke u napadima na mete terorista, usmrtivši desetine civila, piše list.\n„Njujork tajms“ je naveo nekoliko primera u kojima su nastradali civili. Među njima je i napad u Iraku 2015. u kojem je ubijeno dete, kao i pogibija oko 120 stanovnika jednog sirijskog sela u julu 2016. Pentagon je mislio da je u tom napadu u Siriji ubijeno 85 ekstremista.\nList ocenjuje da višestruki propusti američke vojne kampanje predstavljaju uobičajen trend koji je u „oštroj suprotnosti sa imidžom američke vlade o ratu u kojem se koriste svevideći dronovi i precizne bombe“, preneo je RT.\n„Od 2014. godine, američki vazdušni udari pogođeni su duboko pogrešnim obaveštajnim podacima, ishitrenim i nepreciznim gađanjima i pogibijom hiljada civila, od kojih su mnoga deca“.\nI dok Pentagon tvrdi da je 1.417 civila poginulo u američkim vazdušnim udarima u Siriji i Iraku, a u Avganistanu 188 od 2018, list procenjuje da je brojka civilnih žrtava mnogo veća, čak za nekoliko stotina.\nVreme je da Amerika prizna grešku – Rusija je bila u pravu u pogledu Bliskog istoka\n1 Decembar 2021, 19:58\n„Sirija, Libija, Irak, Jugoslavija“: Ako Amerika traži agresore treba da počne od sebe\n3 Decembar 2021, 22:05


DOBOJ: Omladinska organizacija Šesto čulo domaćin projekta „Mladi za bolju budućnost“ – Glas Regije\nDOBOJ: Omladinska organizacija Šesto čulo domaćin projekta „Mladi za bolju budućnost“\nU okviru projekta „Mladi za bolju budućnost“ koji ORC Tuzla uspješno realizuje od septembra mjeseca 2017. godine pod finansijskom potporom Ambasade Sjedinjenih Američkih Država u Bosni i Hercegovini i Grada Tuzla u toku mjeseca februara planirane su radionice za mlade između 16-30 godina u gradovima: Vitez, Doboj, Brčko i Tuzla.\nNakon uvodne aktivnosti koja je za cilj imala promociju projekta i koja je za vrlo kratko vrijeme bila pravi „bum“ na društvenim mrežama sa preko 100.000 pregleda (https://goo.gl/xB4wR4 ), na red su došle aktivnosti koje za cilj imaju jačanje kapaciteta organizacija učesnica u projektu.\nRadionica će se održati u petak (16.02.2018. godine) u prostorijama omladinske organizacije Šesto čulo u Doboju sa početkom od 13h.\nRadionicu organizuje omladinska organizacija Šesto čulo Doboj u saradnji sa Omladinskim resursnim centrom Tuzla. Teme radionice koju će voditi certifikovani vršnjački edukatori su: Identitet, stereotipi, predrasude i diskriminacija. Zahvaljujući svesrdnoj pomoći gorepomenutih donatora, radionice za sve učesnike će biti besplatne, te su za učesnike pokriveni troškovi ishrane i osvježenja tokom radionice.\nPo završetku radionice svim učesnicima će biti uručeni certifikati kao potvrda o učešću na radionicama, te 5 najaktivnijih učesnika iz svakog grada će biti nagrađano učešćem na petodnevnom događaju u Tuzli u sklopu projekta „Mladi za bolju budućnost“.\nPrijaviti se možete preko jednostavnog aplikacionog formulara koji možete pronaći na:\n« DOBOJ: Žena stradala u požaru nije obuhvaćena istragom o ubistvu njenih…\nDOBOJ: Mektić da povuče izjavu, a Savez za promjene da zastupa interese Srba »


Kik boks savez Srbije > Savez > O Savezu\nTakmičari Kik boks saveza Srbije koji žele da se oprobaju i u profesionalnoj ligi, za svoj nastup na profesionalnim mečevima treba da traže saglasnost odgovornih tela Kik boks saveza Srbije (Upravni odbor, Stručni štab).\nDr Borislav Pelević je izabran za predsednika svetske WAKO organizacije u mandatu od četiri godine (2015- 2019) a radio je kao univerzitetski profesor Menadžmenta u sportu na Univerzitetu Singidunum i na Visokoj sportskoj i zdravstvenoj školi u Beogradu.\nNa vanrednoj izbornoj Skupštini održanoj 06.03.2021. godine za predsednika je izabran Miodrag Jotić iz Novog Sada.\nKako Kik boks savez Srbije sarađuje sa profesionalnom Kik boks organizacijom WAKO PRO, na profesionalnim turnirima u WAKO PRO organizaciji učestvuju takmičari registrovani u Kik boks savezu Srbije i pojedinačno se bore za mesto na evropskim i svetskim listama.\nPioniri Kik boksa su u Jugoslaviji i Srbiji bili Miodrag Jotić, takmičar, dugogodišnji selektor, trener i sportski direktor, Neven Dondur, dugogodišnji trener i selektor, Nebojša Milošević, dugogodišnji trener i selektor i Borislav Pelević, dugogodišnji predsednik KBSS. Pohađajući seminare kik boksa širom Evrope, školujući se na Nacionalnom Institutu za Sport u Parizu INSEP i učestvujući na kik boks takmičenjima organizovanim po Evropi, sticali su prva znanja o kik boksu i prenosili ih vežbačima u Srbiji. Njihov doprinos stvaranju ovog sporta u Srbiji je ogroman.\nČlanovi Kik boks saveza Srbije i WAKO organizacija\nČlanovi Kik boks saveza Srbije su u velikom broju prisutni u telima svetske WAKO federacije kao i kontinentalne WAKO Evrope, gde svojim znanjem i radom doprinose unapređenju sporta kik boksa na svetskom nivou.\nPrethodni predsednik Kik boks saveza Srbije Dr Borislav Pelević je dugi niz godina bio predsednik Sudijske organizacije WAKO i bio je zadužen za obrazovanje ringovnih sudija kao i za njihovo licenciranje. Bio je član Borda Direktora svetske federacije a od 1998. godine u nekoliko mandata i potpredsednik WAKO.\nSa tog mesta je izabran na funkciju predsednika kontinentalne WAKO Evrope. To se dogodilo na izbornoj Skupštini održanoj 30.11.2013. godine a za njega je glasalo 84 delegata iz 46 zemalja članica. Tada je generalni sekretar Kik boks saveza Srbije Srđan Bugarčić izabran za šefa administracije evropske federacije i sedište organizacije je registrovano u Beogradu. Bio je to prvi slučaj da je jedna inostrana sportska organizacija dobila svoje sedište u Beogradu.\nNa izborima za predsednika svetske WAKO federacije 2015. god Dr Borislav Pelević je sa mesta predsednika WAKO Evrope izabran za predsednika svetske federacije. Za vreme njegovog mandata izvršeno je obimno usaglašavanje akata svetske organizacije sa uslovima za priznanje kik boksa od strane Međunarodnog Olimpijskog Komiteta. Kik boks organizacija WAKO je dobila privremeno priznanje od strane MOK-a 30. novembra 2019. godine, 40 dana posle njegove iznenadne smrti. Posle dve godine, 10.6.2021. godine, na sednici Izvršnog odbora Međunarodnog olimpijskog komiteta odlučeno je da se privremeno priznanje preinači u stalno priznanje i tako kik boks postane punopravan član olimpijske porodice sportova.\nDrugi predsednik Kik boks saveza Srbije Srđan Bugarčić je, pored pozicije šefa administracije WAKO Evrope na kojoj se nalazi i danas, i član Organizacionog komiteta svetske WAKO federacije. Organizacioni komitet je usko telo odgovorno za realizaciju svih velikih međunarodnih šampionata, od kandidature za isto do završetka događaja.\nBugarčić je pored toga bio i tehnički direktor WAKO svetskog prvenstva koje je 2013. održano u gradu Guaruja, Brazil.\nRadio na poziciji claster menadžera za tri sporta za vreme kvalifikacionog turnira pred Azijske Igre 2018 u Džakarti, Indonezija, a takođe radio na veoma odgovornoj poziciji WAKO Competition Manager-a za Svetske Igre (The World Games) 2017. Tehnički je direktor profesionalne organizacije za kik boks WAKO PRO i njen predstavnik za Srbiju.\nČlan sudijske komisije KBSS Zoran Šimurina je član Sudijskog komiteta svetske federacije, jedan od najboljih sudija WAKO PRO organizacije kao i više puta proglašavan za najboljeg sudiju na svetskim i evropskim prvenstvima.\nMiodrag Jotić je član Trenerskog komiteta svetske federacije i najčešće je pozivani stručnjak koga svetska federacija angažuje da drži kik boks seminare po celom svetu. Njegova knjiga „Kik boks – priručnik za trenere“ je uvrštena u obavezno štivo u procesu licenciranja trenera u svetskoj federaciji.\nU saradnji sa članovima Trenerskog komiteta WAKO, izradio je operativni plan za licenciranje trenera u WAKO federaciji kao i tekst izmene Statuta WAKO federacije koji definiše mesto i ulogu trenera u WAKO.\nOrganizovao je prvi Kongres trenera WAKO za vreme Svetskog prvenstva u Beogradu 2015. god. kome su prisustvovali predstavnici Sportskog saveza Srbije, Olimpijskog komiteta Srbije kao i Univerzitetskog sporta Srbije.\nČlanica Zdravstvene komisije KBSS Suzana Milutinović, spec. dr med. je i članica Zdravstvenog komiteta svetske WAKO federacije i bila je angažovana kao glavni lekar svetskog prvenstva u Sarajevu 2019.\nMarijana Pelević, tehnički sekretar i PR Kik boks saveza Srbije, je od 2015. godine angažovana u svetskoj federaciji kao član a zatim i kao predsednik Komiteta za medije WAKO (WAKO Media Committee). Za vreme Svetskih igara 2017. godine u Vroclavu bila je angažovana kao WAKO Media Officer.\nRadi kao službeni fotograf svetske WAKO federacije i vodi društvene mreže svetske WAKO federacije kao i piše za veb sajt www.wako.sport. Urednik je WAKO Magazina, glasila svetske federacije, kao i pojedinačnih publikacija. Vodila je štand WAKO za vreme SportAccord konvencije u Bangkoku 2018, najvećeg svetskog sportskog samita, za vreme koga je kik boks postao punopravan član organizacije Svetske igre (International World Games Association).\nČlan je Organizacionog komiteta svetske federacije WAKO, zadužena za medije.\nJedna je od osnivača Komiteta za žene u sportu svetske WAKO federacije (Women in Sport Committee) i aktivna je članica. Inicijator je mnogih kampanja unutar WAKO organizacije za zaštitu prava žena u sportu kao i kreator dela Athlete’s Corner-a za vreme svetskog prvenstva u kik boksu koje je održano u Antaliji, Turska 2019. Bila je uvodničar i predavač za vreme Prve konferencije žena u sportu WAKO održane u Budimpešti 2017. Ko-potpisnik je Brighton Plus deklaracije o pravima žena u sportu između IWG organizacije i WAKO.\nOsnivač je i predsednik Komiteta Žene u kik boksu Kik boks saveza Srbije.


» Medžlis Islamske zajednice osuđuje medijske napade srpskog ministra Ljajića na imame i vakufe\nMedžlis Islamske zajednice Novi Pazar najoštrije osuđuje medijske napade srpskog ministra Rasima Ljajića na imame, vakufsku imovinu i Islamsku zajednicu.\nTvrdnje da imami i drugi službenici Islamske zajednice mjesecima ne primaju plate gnusna je laž svojstvena politici srpskog ministra Ljajića. Naprotiv, prema imamima i drugim službenicima Islamska zajednica izvršava sve svoje finansijske obaveze, a proteklih mjeseci uspjeli smo isplatiti i dugovanja koja su uzrokovana napadima na Islamsku zajednicu 2007. godine.\nPosljednjih godina, zahvaljujući izuzetnom povjerenju vjernika u Islamsku zajednicu, akcije zekata, sadekatul-fitra i kurbana daju rekordne rezultate, što doprinosi da organi Islamske zajednice mogu djelovati i donositi odluke neovisno od finansijskog uticaja političkih faktora.\nOno što vlast ministra Ljajića priželjkuje Islamskoj zajednici zapravo se događa javnim preduzećima te vlasti gdje zaposleni mjesecima ne primaju platu, a jedan od ključnih razloga finansijskog kraha tih preduzeća je prekomjerno zapošljavanje po nalogu ministra Lajića, članova njegove uže porodice i pripadnika njegove političke oligarhije.\nMedžlis Islamske zajednice traži od srpskog ministra Ljajića da prestane sa napadima na imame, vakufe i Islamsku zajednicu te da odustane od pokušaja podčinjavanja Islamske zajednice i pojedinih imama kroz finansijsko-političke ucjene i pritiske.\nUz sva iskušenja sa kojima se suočavala, Islamska zajednica pokazuje vitalnost i snagu da se odupre svim svojim protivnicima i ostane dosljedna slobodnom vršenju uloge nosioca islamske misli i obrazovanja.


"Velika šansa za klub, prilika za promociju rukometa u gradu"\n- Odluka Upravnog odbora Rukometnog saveza Crne Gore da nakon proširenja Prve lige postanemo član najvišeg ranga takmičenja, za naš klub je velika šansa i prilika da pokažemo kvalitet naše ekipe, kao i kvalitet naše kolektivne igre, jer smo klub koji odlikuju istrajnost, upornost, hrabrost, fer i korektna igra. To pokazuju situacije iz prošle sezone tokom koje smo se borili sa korona virusom, prebrodili mnoge druge prepreke koje su uticale na našu formu i kontinuitet u igri, ali smo na kraju istrajali i pokazali da možemo da pariramo drugim ekipama iz Prve lige. Upravo zbog toga, ovo je za nas odlična prilika da pokažemo kvalitet. Naravno, nadamo se da ćemo sezonu završiti bez povreda i bez smetnji u radu zbog korona virusa, te da ćemo ispuniti sve naše ciljeve.\n- Navedena odluka UO RSCG je veoma značajna za razvoj igrača i rukometa u našem gradu. Utakmice su mnogo kvalitetnije, protivnik je jači i to navodi igrače da daju svoj maksimum na terenu svakog minuta i izvuku ono najbolje iz njih u psihofizičkom smislu. Samim tim igrači dobijaju još veću motivaciju za radom i posvećenosti sportu. To značajno utiče na njihov život u pozitivnom smislu, rastu i razvijaju se u odrasle osobe, na zdrav način, što je u današnje vrijeme veoma poželjno i dobro. Takođe, što je više ekipa u najvišem rangu takmičenja, taj sport u ovom slučaju rukomet, postaje popularniji i primamljiviji djeci da počnu da se bave istim. I to mnogo doprinosi zdravom rastu i razvoju omladine našeg grada Nikšića.\n- Ambicije kluba su naravno, da pokažemo što bolji kvalitet igre, da svaku utakmicu odigramo maksimalno i fokusirano na našu igru. Takođe, želimo da pokažemo kvalitet i u individualnoj igri i zauzmemo što bolje mjesto na tabeli. Želimo da damo prostora i mlađim igračicama da polako stiču iskustvo i ostvarimo kvalitetan rad i sa najmlađim generacijama kluba. Uz kvalitetan rad našeg stručnog štaba i igračica, nadamo se da ćemo ispuniti sve naše ciljeve.\nOsam timova u SBbet Prvoj ženskoj ligi "Ulazak u Prvu ligu znači bolje uslove za rad i napredak svih članova kluba" "Velika šansa za klub, prilika za promociju rukometa u gradu" Budućnost protiv Levalee ovjerila novu duplu krunu Budućnost slavila u prvom meču baraža za titulu Pobjede Budućnosti 2, Rudara i Trebjese Rudar i Levalea 2010 zadržali maksimalan učinak Prikaži sve...


Njujork tajms hvali Suboticu\n12. januar/siječanj, 2014.\nUticajni američki list "Njujork tajms" uvrstio je Suboticu na svoju listu destinacija u svetu koje treba posetiti u 2014. godini.\nU članku, pod nazivom "52 mesta koja morate posetiti u 2014", Subotica se, zajedno sa srpskim vinom, našla na 42. poziciji.\nBalkansko poluostrvo ima vinsku tradiciju koja datira stotinama godina unazad, ali ratovi i politički nemiri koji su tokom prošlog veka protutnjali tim regionom desetkovali su srpske vinograde, piše list.\n"Pre desetak godina Srbija nije proizvodila gotovo nijedno vino koje zadovoljava međunarodne standarde. Ali, ova zemlja je brzo uspela da ostvari napredak, pa su tako mali proizvođači nedavno oživeli vinsku oblast Subotica-Horgoš, u blizini severne granice Srbije sa Mađarskom", navodi se u tekstu.\nUpravo tamo, dodaje se dalje, Vinski put Palić privlači veliki broj domaćih turista koji provode dane u isprobavanju lokalnog 'kaberne sovinjona' u vinskim podrumima, u pijuckanju suvog stonog belog vina 'trijumf' u restoranu Bošcaffe i uživanju u velnes centru subotičkog hotela Galleria.\nOd evropskih destinacija na listi se još našao hrvatski grad Varaždin, albanska obala, Roterdam, Frankfurt, Škotska, Jorkšir, švedski grad Umeo, švajcarsko ski centar Andermat, Atina, Beč, danski grad Helsinger, Vatikan i Island.\nGrupa autora članka "Njujork tajmsa" izabrala je destinacije iz celog sveta koje preporučuje u 2014. godini, rukovodeći se kriterijumima kao što su kulturna baština, prirodne lepote, hrana, plaže i sport.


SEEbiz.eu / HR / U Srbiji 13% više turista\nbroj turista u Srbiji Turistička organizacija Srbije\nU Srbiji 13% više turista\nDatum objave: 31.07.2016. - 19:32:44\nBEOGRAD - U Srbiji je u periodu januar-jun 2016. boravilo ukupno 1,26 miliona turista, što je za 13 odsto više nego u istom periodu prošle godine.\nOd ukupnog broja turista, domaćih je bilo 724 hiljade, ili 15 odsto više u poređenju sa istim lanjskim periodom, i oni su činili 57 procenata od ukupnog broja gostiju, prema podacima Republičkog zavoda za statistiku.\nInostranih turista je bilo 539 hiljada, što je rast od 10 procenata u poređenju sa istim polugodištem prošle godine, navodi se u saopštenju Turističke organizacije Srbije.\nU posmatranom periodu ostvareno je ukupno 3,48 miliona noćenja, odnosno za 15 odsto više nego lani, a od toga su domaći turisti ostvarili 66 odsto noćenja, ili 2,29 miliona, što je skok od 16 odsto u odnosu na 2015. godinu.\nBroj noćenja stranih gostiju porastao je za 14 procenata na 1,19 miliona. Mereno brojem ostvarenih noćenja, domaći gosti su najviše boravili u planinskim mestima (43 odsto), a zatim u banjskim mestima (30 odsto), dok su strani turisti najviše boravili u Beogradu (53 odsto).\nOd stranih turista, najveći broj noćenja u prvom polugodištu su ostvarili gosti iz Bosne i Hercegovine - 103 hiljade noćenja, što je za 19 odsto više nego istom periodu lani, a slede turisti iz Crne Gore, Bugarske, Hrvatske, Rusije, itd, navodi se u saopštenju TOS-a.


Podrška za 1,5 miliona izbeglica u Turskoj zahvaljujući najvećem humanitarnom programu EU ikada\nVi ste ovde:Početna»Vesti iz Brisela»Podrška za 1,5 miliona izbeglica u Turskoj zahvaljujući najvećem humanitarnom programu EU ikada\nBy Jovan objavljeno\t 07/01/2019 Vesti iz Brisela\nU okviru mreže socijalne sigurnosti, najvećeg humanitarnog programa EU u istoriji, do sada je pružena pomoć za 1,5 miliona najugroženijih izbeglica u Turskoj.\nProgram koji finansira EU je pokrenut u septembru 2016. i predstavlja najveći humanitarni projekat u istoriji Evropske unije.\nPrilikom posete Turskoj, Hristos Stilijanides, komesar za humanitarnu pomoć i upravljanje kriznim situacijama, izjavio je: „1,5 miliona izbeglica u Turskoj sada može da zadovolji svoje osnovne potrebe i da živi dostojanstveno. Evropska unija, u saradnji sa Turskom, donosi realne promene u životima najugroženijih izbeglica. Veoma sam ponosan na ono što smo zajedno postigli. Zajedno s Turskom, moći ćemo da nastavimo s pružanjem pomoći, s fokusom na njenu održivost.”\nHumanitarna pomoć EU u Turskoj nastavlja da ostvaruje konkretne rezultate za najugroženije izbeglice. Mreža socijalne sigurnosti obezbeđuje mesečne gotovinske transfere posredstvom debitnih kartica zahvaljujući kojima izbeglice mogu da kupe ono što im je najpotrebnije, poput hrane, lekova i plaćanja stanarine. Još jedan vodeći program EU, Uslovni transfer novca za obrazovanje, prestigao je svoj inicijalni cilj i sada omogućuje podršku za porodice preko 410.000 dece koja redovno pohađaju školu.\nProgrami EU se nastavljaju u 2019, s fokusom na dalju podršku najugroženijim izbeglicama i obezbeđivanje održive tranzicije sa humanitarne pomoći na dugoročno rešavanje njihove situacije. Humanitarna pomoć EU predviđena za 2019. iznosi 640 miliona evra, od čega će 80 miliona biti namenjeno podršci obrazovanju u vanrednim situacijama. Ova sredstva su deo druge tranše od tri milijarde evra u okviru Instrumenta za izbeglice u Turskoj za humanitarnu i nehumanitarnu pomoć.


Obeležavanja Dana RS u počinje u subotu, 8. januara\nTanjug 4. januara 2022. 12:34\nBANJALUKA – Republika Srpska će 30 godina svog postojanja obeležiti nizom manifestacija, između ostalog svečanom akademijom u subotu, 8. januara u Banjaluci i svečanim defileom, koji će biti upriličen u nedelju 9. januara.\nKako je saopšteno iz Kabineta predsednice Srpske Željke Cvijanović, program proslave 30 godina postojanja Republike Srpske počeće u subotu, 8. januara polaganjem venaca na Spomenik palim borcima Vojske Republike Srpske na banjalučkom Groblju „Sveti Pantelija“.\nPolaganje venaca na Spomenik palim borcima Vojske Republike Srpske predviđeno je i na Trgu palih boraca NOR-a, na Spomen kosturnici na Gradskom groblju i grobnicu dvanaest banjalučkih beba.\nVenci će biti položeni i na srpskom vojničkom spomen-groblju Mali Zejtinlik na Sokocu i na spomen-obeležju bivšem predsedniku Republike Srpske Milanu ?eliću u Modriči.\nDodela odlikovanja zaslužnim institucijama i pojedincima biće upriličena u Kulturnom centru „Banski dvor“, dok će svečana akademija povodom Dana Republike Srpske biti održana u Sportskoj dvorani „Borik“.\nSvečani defile biće održan u Banjaluci u nedelju, 9. januara, dok će na platou ispred Palate Republike u 19.00 časova biti upriličen vatromet uz koncert Policijskog orkestra MUP-a Republike Srpske.\nPrema programu obeležavanja, veliki koncert povodom 30 godina postojanja Republike Srpske biće održan u Istočnom Sarajevu u nedelju, 9. januara sa početkom u 19.30 časova.\nDan Republike Srpske biće obeležen u Brčko distriktu u ponedeljak, 10. januara, kada će biti položeni venci na Spomenik srpskim braniocima Brčkog, dok će svečana akademija biti održana u 12.15 časova.\nGalerija Akademije nauka i umetnosti Republike Srpske obeležava Dan Republike izložbom „Vječiti Dučić“, u saradnji sa Muzejom Hercegovine i Narodnom bibliotekom iz Trebinja, čime je započela i svoje izlagačke aktivnosti za 2022. godinu.\nIzložba će biti otvorena do 20. decembra ove godine.


Videla je Trampa i Putina, al‘ joj je najvažniji susret sa Vučićem - Sputnjik Srbija\n© Tanjug / Dimitrile Gol\n19:47 25.12.2018 Preuzmite kraći link\nKad se hrvatska predsednica pojavljuje u obično jako kratkim kontaktima sa Trampom, Putinom ili Makronom, ona je „sporedna figura, prateći vokal“ i zapravo nema o čemu mnogo da razgovara, već može da izražava želje za boljom saradnjom i da traži pomoć, ali nikakvih pomaka tu nema, ocenjuje Puhovski.\n„Po mom sudu, njoj se učinilo da sa Vučićem može učiniti nešto važno za odnose dve države i da može pokazati da kao predsednica može voditi spoljnu politiku i da će povući potez koji drugi nisu mogli ili hteli. Mislim da se jako osramotila tim potezom, jer nikakvih rezultata od te posete nije bilo“, kaže Puhovski.\nKitarovićeva ne razume da se ništa nije dogodilo, ističe Puhovski i dodaje da Vučićeva poseta Zagrebu ne može biti važna samo zato što su imali nekoliko protokolarnih razgovora. Podseća i da su Kitarovićeva i Vučić jedno drugom obećali da će pomoći u traženju nestalih, a od tada se nije ništa dogodilo.\nNa pitanje da li bi moglo doći do približavanja na liniji Kolinda Grabar Kitarović — Aleksandar Vučić, s obzirom na rezultate izbora u Bosni i Hercegovini gde je došlo do približavanja Dodikovog SNSD-a i HDZ-a BiH, Puhovski odgovara da je u BiH „Vlada Hrvatske više ili manje službeno proglasila Dodika svojim predstavnikom hrvatske zajednice u Predsedništvu BiH, jer Komšića ne priznaju“.\n„I onda oni se oni ponašaju kao da je Dodik hrvatski predstavnik i to je stvar Vlade koja vodi dnevnu politiku i predsednica nema s tim puno veze i ne može na to uticati. Ona će pokušati da spasi obraz, dokazivaće da je susret sa Vučićem uspeo, a zapravo je bio fijasko. I ona će to i dalje činiti, a drugih rezultata nema“, objašnjava Puhovski.\nS druge strane, predsednik Informaciono-dokumentacionog centra „Veritas“ Savo Štrbac smatra da je susret sa srpskim kolegom za Kolindu Grabar Kitarović izuzetno važan zato što su iz tog susreta proizišle neke vrlo bitne stvari i za Hrvate i za Srbe, ali i za njen ostanak na vlasti u još jednom mandatu.\n„Imenovali su svoje specijalne izaslanike za nestala lica, a nestali su bolno pitanje i jednih i drugih, s tim što Hrvati tome, kao pobednici u ratu devedesetih, daju veći značaj i na neki način, rekao bih, politički se dodvoravaju biračkom telu. Reč je o populaciji od preko pola miliona branitelja, a ko dobije branitelje na svoju stranu taj je pobednik na svakim izborima, još ako se tome pridoda i naklonost Rimokatoličke crkve…“, kaže Štrbac.\nDruga stvar koja mnogo opterećuje Hrvatsku jeste regionalna nadležnost za suđenja za ratne zločine u srpskim zakonima, dodaje naš sagovornik.\n„Hrvatska svim silama želi da natera Srbiju, pa i preko EU, da ukloni te odredbe iz svojih zakona, što je takođe pitanje vezano za pobedničku stranu, polumilionsko biračko telo branitelja i za ceo narod koji doživljava Srbiju kao agresora“, zaključuje Štrbac.\nbranitelji, spoljna politika, izbori, nestali, ratni zločini, Predsedništvo BiH, HDZ BiH, HDZ, Vlada Hrvatske, Željko Komšić, Emanuel Makron, Donald Tramp, Žarko Puhovski, Savo Štrbac, Kolinda Grabar-Kitarović, Milorad Dodik, Vladimir Putin, Aleksandar Vučić, Bosna i Hercegovina, Hrvatska, Srbija


Jevtić sa protesta u Gračanici: Nećemo da ćutimo, ovo je naša demokratska borba - Radio Kontakt Plus\n13:45, 25.03.2022 Izvor: Kim\nNa protestu koji je danas u Gračanici organizovan zbog odluke kosovskih vlasti da se ne omogući glasanje na srpskim predsedničkim i parlamentarnim izborima, okupilo se nekoliko hiljada građana iz srpskih sredina južno od Ibra. Dalibor Jevtić, potpredsednik Srpske liste poručio je da Srbi više neće tolerisati institucionalno nasilje koje nad njima sprovodi vlast u Prištini.\nProtestna šetnja u kojoj su bili Srbi sa centralnog Kosova, Kosovskog Pomoravlja i Sirinićke Župe počela je od manstirskog dvorišta a završena je u dvorištu Doma kulture. Demonstranti, među kojima su bili predstavnici i srpskih i kosovskih institucija nosili su različite transparente, ali je najupečatljivija poruka bila "Mirom protiv Kurtijevog nasilja".\nU protestnoj šetnji bili su radnici kosovskih opština, privremenih organa, zdravstva, školstva i institucija kulture. Oni koji su u Gračanicu došli iz drugih sredina organizovani su autobusima i vozilima. U školi u Gračanici danas su zbog ovog okupljanja učenici nižih razreda gubili pojedine časove, a sa svojih radnih mesta izašli su i zdravstveni i opštinski radnici.\n"Došao sam da podržim Srbiju i predsednika Vučića zato što su kosovske vlasti zabranile srpske izbore na Kosovu. Ići ću da glasam gde god treba. Došao sam danas na protest u svojoj organizaciji sopstvenim automobilom. Svojevoljno smo danas na protestu", kazao je Dušan Katić iz Raniluga.\n"Pogađa me to što ne mogu da glasam. Moraću da idem u Kuršumliju da glasam, a znate li koliki su to izdaci? Ne znam da li će biti organizovan kolektivni odlazak do Kuršumlije", kaže meštanin Gračanice.\n"Ovo nije Albanija, nego Srbija. Ako nam ne dozvole da u našim sredinama glasamo na izborima ići ćemo u Kuršumliju. Još ne znam da li postoji organizovan prevoz do glasačkih mesta u Srbiji", kaže Predrag Milovanović.\nNakon šetnje, novinarima koji su pratili ovaj događaj obratio se Dalibor Jevtić, gradonačelnik Štrpca i potpredsednik Srpske liste. Najpre je javnost izvestio da su srpske sudije i tužioci sa severa Kosova od danas pa do daljeg napustili svoja radna mesta, a razlog tome je suspenzija predsednice Osnovog suda Ljiljane Stevanović.\n"Neko konstantno pokušava na različite institucionalne načine da ugrozi život Srba na ovim prostorima. Neko koristi institucije, kriminalizuje nas i kao političke predstavnike i kao narod. Neko želi da nas predstavi da smo mi, ne znam kakvi, kriminalci. Pod plaštom borbe protiv korupcije se sprovode određeni procesi kroz koje imamo kršenje evidentnih zakona i ljudskih prava i to nikome ne smeta."\nJevtić je ponovio i ono što su srpski predstavnici rekli i u razgovoru sa predsednikom Srbije a to je da je narodu na Kosovu "dogorelo".\n"Dakle, mi nećemo da ćutimo nad tim i takvim nasiljem i ova poruka danas i ova današnja šetnja i sve što radimo je upravo usmerena ka tome da ne želimo da ćutimo i ne želimo da našom ćutnjom potvrdimo da se slažemo sa tim i takvim nasiljem. Dakle, ovo je naša demokratska borba protiv tog nasilja i ovo je naša vrlo jasna poruka da nećemo da ćutimo. Dakle, da želimo samo da budemo slobodni građani koji žele da žive ovde i koji žele da uživaju sva ljudska i demokratska prava u 21. veku", kazao je Jevtić.\nOn je podsetio da su srpski politički i predstavnici različitih institucija na Kosovu predložili predsedniku Srbije Aleksandru Vučiću da žele da napusti institucije, ali da se on sa tim nije složio.\n"Ostavljamo prostora da prevaziđemo ovu situaciju i ostavljamo prostora da se sa institucionalnim nasiljem prestane već koliko sutra."\nJevtić je kazao da od predstavnika međunarodnih institucija traže zaštitu srpskog stanovništva kojima se uskraćuju sva ljudska i demokratska prava, pa i pravo na glasanje.\n"To je samo još jedan dokaz nedvosmislenog plana Vlade Kosova da se Srbi sa Kosova iz dana u dan sve više unize i na taj način i tim institucionalnim nasiljem sa ovih prostora proteraju", kazao je Jevtić.\nNa pitanje da li će Srbi sa Kosova organizovano odlaziti na glasanje u centralnoj Srbiji, Jevtić je kazao da će i tu odluku doneti u narednim danima.\nTagovi: Srpska listaGračanicaProtestIzbori


Gradski centar za socijalni rad pomaže beskućnicima\nTanjug 29. decembra 2020. 17:23\nBEOGRAD – Gradski centar za socijalni rad u Beogradu obezbediće i pružiti svu potrebnu pomoć beskućniku S.B. koji od svoje sedme godine živi na ulicama Beograda, saopštila je danas ta ustanova.\nNakon pisanja medija o tom slučaju, Gradski centar za socijalni rad je po nalogu Sekretarijata za socijalnu zaštitu stupio u kontakt sa S.B. kako bi ga upoznao s mogućnostima pomoći i podrške koju pruža ta ustanova, kao i celokupni sistem socijalne zaštite Beograda.\n„U narednom periodu, u skladu sa potrebama i participacijom navedenog lica Gradski centar za socijalni rad će obezbediti i pružiti svu potrebnu pomoć u skladu sa zakonom“, navodi se u saopštenju.\nNavodi se da ta ustanova svakodnevno preduzima sve neophodne mere i aktivnosti iz svoje nadležnosti u cilju zaštite svih korisnika, a posebno najugroženijih kategorija stanovništva poput onih koji žive na ulici bez krova nad glavom i nemaju osnovna sredstva za život.\nPodseća se da se te osobe za pomoć mogu javiti centru za socijalni rad u opštini u kojoj borave, te da to može učiniti i neko u njihovo ime.\n„Sistem socijalne zaštite Beograda i Gradski centar za socijalni rad ima način i mogućnost da pomogne sugrađanima bilo da im obezbedi besplatan obrok u narodnim kuhinjama, pomogne u regulisanju ličnih dokumenata i prijave prebivališta na adresu centra za socijalni rad (ukoliko ne postoji druga mogućnost), obezbedi smeštaj u Prihvatilište za odrasla i stara lica ili nekoj od ustanova socijalne zaštite, informiše o mogućnostima ostvarivanja prava na materijalnu podršku“, navodi se u saopštenju.\nInače, u svim odeljenjima Gradskog centra za socijalni rad, u toku i van radnog vremena, obezbeđeno je dežurstvo stručnih radnika koji su u pripravnosti 24 sata za potrebe neodložnih intervencija.\nPojačana je redovna saradnja sa Policijskom upravom za Grad Beograd, Komunalnom milicijom, Crvenim krstom, Prihvatilištem za odrasla i stara lica, Prihvatilištem za decu i omladinu.\nU medijima se pisalo o beskućniku S.B koji od svoje sedme godine živi na ulicama prestonice i preživljava tako što sakuplja stvari koje drugi ostave pored kontejnera i prodaje ih na beogradskim pijacama, ali i pomaže drugim beskućnicima.


Moskva: Nemačka odbila da Rusiji obezbedi konzularni pristup Navaljnom i posle četiri zahteva - 03.10.2020, Sputnik Srbija\nMoskva: Nemačka odbila da Rusiji obezbedi konzularni pristup Navaljnom i posle četiri zahteva\nMinistarstvo spoljnih poslova Nemačke odbilo je da pruži ambasadi Rusije u Berlinu konzularni pristup Alekseju Navaljnom, saopštilo je Ministarstva spoljnih... 03.10.2020, Sputnik Srbija\n14:30 03.10.2020 (Osveženo: 01:02 26.08.2021)\nMinistarstvo spoljnih poslova Nemačke odbilo je da pruži ambasadi Rusije u Berlinu konzularni pristup Alekseju Navaljnom, saopštilo je Ministarstva spoljnih poslova Rusije.\nRuska strana podseća da je Generalno tužilaštvo Rusije 24. septembra pripremilo četvrti zahtev o pružanju pravne pomoći u vezi sa Navaljnim koji je predat nemačkoj strani.\n„I dalje insistiramo na odgovoru na te zahteve. Nema odgovora na pitanja koje ruska strana postavlja putem političkog dijaloga, kao ni preko diplomatskih kanala. MIP Nemačke je odbilo zahtev ambasada Rusije u Berlinu o pružanju pomoći u obezbeđivanju konzularnog pristupa Navaljnom“, ističe se u saopštenju.\nRuska strana navodi da prilikom analiziranja situacije treba uzimati u obzir i mišljenje nemačkih lekara.\n„Nemački lekari koji su doputovali u Rusiju dobili su nesmetan pristup Navaljnom, rezultatima njegovog lečenja u bolnici u Omsku i potpisali su dokumenta o predaji pacijenta pod njihovu profesionalnu negu. Savetujemo onima koji podstiču provokativne kampanje usmerene na satanizaciju Rusije i podrivanje bilateralnih odnosa da se urazume. Mi smo spremni za otvoren, iskren dijalog zasnovan na činjenicama u situaciji sa Navaljnim“, navodi se u komentaru.\n3 Oktobar 2020, 12:16\nKomentarišući saopštenja zvaničnih predstavnika Nemačke o tome da Rusija navodno nije spremna za dijalog sa Berlinom u vezi sa situacijom sa Navaljnim, rusko Ministarstvo navodi da su to otvorene laži.\nRuska strana konstatuje da se u Nemačkoj ne smanjuje „stepen veštački naduvane histerije u kontekstu situacije sa Navaljnim“.\n„Primetili smo da su nemački političari najvišeg ranga prilikom iznošenja još jedne porcije izmišljenih i neutemeljenih optužbi na račun naše zemlje spomenuli i paradoksalnu tezu o tome da Rusija navodno nije spremna na dijalog sa Nemačkom u okviru postojećih bilateralnih mehanizama. Takve izjave ne ocenjujemo nikako drugačije, osim kao otvorene laži. S tim u vezi podsećamo da nemačka strana nastavlja da ignoriše predloge o uspostavljanju praktične saradnje u interesima razjašnjavanja okolnosti takozvanog 'trovanja' Navaljnog u okviru pravne pomoći i konsultacija na osnovu odredbi Konvencije o zabrani hemijskog oružja“, navodi se u saopštenju ruske strane.\nMinistarstvo podseća da ni inicijativa šefova poslaničkih „grupa prijateljstva“ u Državnoj dumi Rusije i nemačkom Bundestagu o „konstruktivnoj i nepristrasnoj istrazi“ incidenta nije dobila odgovor.\nRuski lekari odgovorili na uvrede Navaljnog: Spasili smo mu život\nEvropske zemlje traže od Rusije hitno razotkrivanje okolnosti „trovanja“ Navaljnog


U Leskovcu i Vranju bez novih pozitivnih testova na koronu tokom vikenda, u Nišu jedan\nIzvor: JužneVesti.com, 14.Jun.2021, 11:29\nPrema podacima iz službe niškog Doma zdravlja u Nišu je tokom vikenda virus korona potvrđen kod još jednog pacijenta, dok u Leskovcu i Vranju za poslednja 24 sata nema pozitivnih.\nPrema podacima Doma zdravlja, prethodnog dana u kovid ambulantu Niš javilo se 127 pacijenata.\nOd ovog broja 51 došao je prvi put na pregled sa simptomima koji mogu ukazivati na kovid infekciju, dok je 76 došlo >> Pročitaj celu vest na sajtu JužneVesti.com << na kontrolu. Testirano je ukupno 150 pacijenata, lekari Službe za radiološku dijagnostiku uradili su 9 radiografija pluća, dok je Služba za laboratorijsku dijagnostiku odradila 62 analize - navode u saopštenju.\nU Jablaničkom okrugu juče nije bilo pacijenata kod kojih je potvrđena korona, testirano je 59 pacijenata od kojih je 44 iz Leskovca. Nema zaraženih ni u Pčinjskom okrugu gde je testirano 79 uzorka, navode iz Gradskog štaba za vanredne situacije u Vranju.\nU Nišu šest novozaraženih kovidom, u Leskovcu jedan, Vranje opet bez novih slučajeva\nIzvor: JužneVesti.com, 15.Jun.2021, 10:10\nNa virus korona pozitivno je, prema podacima niškog Doma zdravlja, još 6 Nišlija, dok je u Leskovcu registrovan jedan novi slučaj, a u Vranju nije bilo pozitivnih nalaza, pokazuju podaci u poslednja 24 sata...Sa sumnjom na kovid u niški Dom zdravlja javilo se 283 pacijenta, a 19 je obavio kontrolni...


Vesti online / Vesti / Svet / Džihadisti spremaju napade na Evropu i Rusiju\nBivši irački vojni oficiri koji su bili na službi pod režimom Sadama Huseina učestvuju u obuci terorista za napad na Rusiju, prenose ruski mediji. Posebno je aktivan bataljon sačinjen pretežno od regruta sa Severnog Kavkaza na čijem je čelu Ahmed Četajev, poznat kao "Jednoruki".\nRusi otkrili planove džihadista\nĆelije Islamske države na čelu sa Čečenom Ahmedom Četajevom, zaduženim za regrutovanje, planiraju terorističke napade u Rusiji i Evropi, upozorio je danas ruski Nacionalni antiteroristički komitet.\nNa udaru veliki ruski gradovi\nGrupa koju predvodi Četajev obuhvata, navodno, desetine ljudi rođenih u južnim ruskim republikama koji su otišli u Siriju da se pridruže redovima džihadista.\nPortparol komiteta Andrej Pržezdomski izjavio je da ruska pogranična straža i specijalne službe čine sve da zaustave priliv terorista u i iz Sirije preko Turske.\nViše od sto ljudi koji su nameravali da se regrutuju u Islamsku državu uhapšeno je pre nego što su uspeli da joj se pridruže, a više od 800 boraca je uhvaćeno na putu ka Rusiji, od kojih 22 terorističkih regruta, naveo je Pržezdomski.\nPrema njegovim rečima, ti napori su pomogli da se spreči nekoliko terorističkih napada u Rusiji.\n"Preko Istanbula ih krijumčare do Sirije"\nGrupa je, kako kaže portparol komiteta, u Rusiju ušla legalno, našla bezbednu kuću i nabavila delove za pravljenje improvizovanih eksplozivnih naprava, ne znajući da ih prate ruski agenti.\n- Postoji dobro razvijen sistem krijumčarenja regruta Islamske države u Siriju. Glavna ruta ide preko Istanbula - rekao je Pržezdomski .\n- Ako je tu bilo šta sumnjivo, regrut se izoluje i čeka kaznu. Obično u obliku smrtnog hica - zaključio je portparol ruskog Nacionalnog antiterorističkog komiteta.


Stefanović najbolji u februaru i martu | FK Sutjeska Nikšić\nStefanović najbolji u februaru i martu\nStefan Stefanović je, prema glasovima navijača na našoj Facebook stranici izabran za najboljeg igrača plavih u februaru i martu 2019. godine.\nPrema statističkim podacima oficijalnog sajta inStat Scout, najboljim timovima kola ArenaSport TV kao i učinku (golovima i asistencijama) u konkurenciji za najboljeg igrača plavih u februaru i martu 2019. godine bili su Marko Ćetković i Stefan Stefanović.\nNapravili smo anketu preko naše zvanične stranice FK Sutjeska Nikšić, a naši navijači su izabrali Stefana za najboljeg igrača plavih u periodu februar/mart.\nStefan je u anketi imao 103 glasa, naspram 61, koliko je dobio Marko Ćetković.\nNaša ekipa je u tom periodu odigrala sedam utakmica, upisala pet pobjeda i dva remija, uz gol razliku 10:3. Stefan je odigrao pet utakmica za Plave, postigao jedan gol, a dva puta je izabran u najboljih 11 kola.\nStefan Stefanović je rođen 10. novembra 1991. godine. Član naše ekipe bio je u periodu od 2012. do 2016. godine. U plave redove ponovo je stigao 1. avgusta 2017. Do sada je odigrao ukupno 162 meča za naš klub u svim takmičenjima i postigao tri gola.\nPodsjetimo, za najboljeg igrača našeg kluba u avgustu izabran je Marko Vučić, dok je u septembru najbolji bio Nemanja Nedić. U oktobru je najbolji bio Zakaria Alharaish, dok je u periodu novembar i decembar za najboljeg igrača naše ekipe proglašen Marko Ćetković.


VUEKO - Gradjevinarstvo.rs\nĐORĐA MAGARAŠEVIĆA 9\nVUEKO je osnovan 2009. godine sa ciljem da na tržište Srbije uvede KNX - EIB školovanje i obogati ponudu KNX - EIB opreme za automatizaciju objekata.\nTokom proteklog perioda iz Trening Centra je izašlo 100 KNX programera, koji su završili sertifikovani KNX trening i koji su registrovani u KNX asocijaciji.\nVUEKO vrši veleprodaju elektro-opreme u KNX - EIB standardu kao i prodaju odgovarajućeg softvera renomiranih proizvođača koristeći za tu svrhu razvijen specijalizovan web shop kao i razgranatu mrežu KNX partnera\nU cilju da na jednom mestu pruži kompletnu ponudu za smart home sisteme, krajem prošle godine otpočeo je saradnju sa jednim od vodećih proizvođača opreme za smart home sisteme: EAE TECHNOLOGY. Tako je postao generalni zastupnik i distributer za EAE Technology za Srbiju i zemlje regiona.\nU proteklom periodu uložio je mnogo vremena, ljubavi i rada trudeći se da obezbedi što veći broj KNX partnera i KNX-opreme, da prikupi što više informacija i podataka o KNX standardu i tehničkim karakteristikama i da saradnju organizuje prema svetskim standardima kako bi KNX standard učinio dostupnijom i približio je ljubiteljima smart-home sistema.\nNudi sve na jednom mestu kao pouzdan i proveren partner.\nPošaljite e-mail za VUEKO\nUpravljanje osvetljenjem - daljinsko /T\nVUEKO - EAE Technology\nVUEKO - Mona sistemi za pametne kuće\nVUEKO - EAE za hotele\nVUEKO - Rešenja za industriju i komercijalne objekte\nRosa crystal termostat\nRosa metal thermostat\nRosa solid termostat\nRosa metal tasteri\nRosa solid tasteri\nRosa crystal tasteri\nOria tasteri-3 tastera\nSistemi za pametne kuće - EAE TECHNOLOGY\nROSA - termostati, prekidači i utičnice\nORIA - termostati, prekidači i utičnice


Deca iz Evropskih gradova u Novom Bečeju - Portal Moj Bečej - Bečejske opštine iz ugla građana!\nDeca iz Evropskih gradova u Novom Bečeju\nOpština Novi Bečej jedna je od dve jedinice lokalne samouprave u Srbiji kojoj je odobren projekat u okviru martovskog poziva EU programa ,,Evropa za građane i građanke“ (mera 2.1 bratimljenje gradova). Jako mi je drago da smo imali priliku da sa bratskim gradovima realizujemo ovako lep projekat. Ideja da okupimo decu, sportske i omladinske radnike i donosioce odluka na jednom mestu i da zajednički radimo na izgradnji evropskih vrednosti je od velike važnosti za sve nas, budući da mi još uvek nismo u Evropskoj uniji. Iskustva partnera su nam tim pre veoma značajna. Nadam se da ćemo saradnju sa partnerima proširiti i na ekonomsku i privrednu – Matija Kovač, zamenik predsednika opštine Novi Bečej\nViše od 150 dece iz Mađarske, Slovačke, Italije i Hrvatske boravilo je u Novom Bečeju u okviru projekta Be ProACTIVE koji je realizovan kao svojevrsni događaj koji se temelji na sportskim aktivnostima i umetničkom stvaralaštvu, sa ciljem promocije tolerancije i evropskih vrednosti, kao i aktivnog učešća građana u demokratskim procesima. Pored dece iz Evrope, aktivnostima su se priključila i deca osnovnih škola iz Novog Bečeja. Svoje viđenje „evopskog identiteta“ zajednički je definisalo četiri bratska grada Opštine Novi Bečej tokom relaizacije aktivnosti: radionica za decu osnovno školskog uzrasta na temu Evropske unije, evropskog identiteta i vrednosti, diskusije donosioca odluka i sportskih radnika na temu Sport i aktivno građansko učešće, dečije likovna kolonije, sportski turniri (u malom fudbalu i basketu za decu i odrasle) i izložbe radova nastalih tokom likovne kolonije.\nOpština Novi Bečej je u saradnji sa Kancelarijom za LER, Turističkom organizacijom, Kancelarijom za mlade, SRC Jedinstvom, Domom kulture, osnovnim školama „Josif Marinković“ i „Miloje Čiplić“, udruženjima građana i pojedincima realizovala projekat: „Projekat smo veoma uspešno implementirali. Novi Bečej bio je domaćin deci iz Mađarske, Slovačke, Italije i Hrvatske. Trudili smo se da pored aktivnosti koje smo predvideli projektom, deci obezbedimo ugodan boravak i zanimljiv program poput obilaska muzejskih postavki u Novom Miloševu i Novom Bečeju, srednjevekovnog manastira Arače, vožnje brodićem po Tisi, puštanja zmajeva pored reke…“ rekao je Saša Dujin, direktor Kancelarije za LER i koordinator projekta i dodao „drago mi je da smo još jedan projekat uspešno okončali sa projektnim partnerima, bratskim gradovima Opštine Novi Bečej. Projekat Be ProACTIVE finansiran je sredstvima Evropske unije u okviru programa „Evropa za građane i građanke“ i mere Bratimljenje gradova. Posebno sam ponosan na realizaciju ovog projekta tim pre što je Opština Novi Bečej tokom iste godine, na istom pozivu uspela da dobije čak tri projekta. Na ovom smo bili nosioci, a na ostala dva partneri – Mezeturu (Mađarska) i Šturovu (Slovačka), tako da se druženje sa partnerima nastavlja i sredinom oktobra u Mađarskoj“.


Skat: Odnose sa Srbijom vidim samo pozitivno, osim u tabloidima\nOdnose SAD i Srbije ja vidim samo pozitivno, osim kada čitam vaše tabloide, kazao je danas američki ambasador u Srbiji Kajl Skat novinarima nakon otvaranja Desetog regionalnog seminara politikologa na Kopaoniku posvećenog izborima u SAD.\nSkat, koji je održao pozdravni govor na seminaru, kazao je da "ne zna koliko puta mora da ponovi istu stvar da su odnosi dobra i da su u usponu".\n"Dobri su, ako gledate činjenice skoro u svakoj oblasti odnosi su dobri, mi sarađujemo sa srpskom vladom, oni su veoma zahvalni za pomoć koju mi pružamo i radimo zajedno u borbi protiv terorizma, za stabilnost ovog regiona", naveo je Skat.\nSkat je ocenio da SAD još ima interesovanja za Balkan, za njegovu stabilnost, budućnost i razvoj, za pomirenje između zemalja u ovom regionu.\nKandidatkinji demokrata Hilari Klinton bi očito bilo drago što Srbi nemaju pravo glasa na predsedničkim izborima u SAD, kazao je u šaljivom tonu Tanjugu Skat, nakon što je, na njegovo pitanje za koga bi srpski studenti okupljeni na seminaru na Kopaoniku glasali kada bi mogli, značajna većina podigla ruku za glas republikanskom kandidatu Donaldu Trampu.\n"To je pravo svakog čoveka da ima svoje mišljenje, ali na kraju krajeva samo Amerikanci glasaju i to će biti izbor Amerikanaca", rekao je Skat.\nSkat je rekao da su ovi izbori mnogo neizvesniji nego što su to analitičari predviđali ne samo pre nekoliko meseci, nego i nekoliko nedelja, i da su od planetarnog značčaja.


Pomoć zbog suše, izgradnja sistema za navodnjavanje – Agroprofit\nHomeOstale temePomoć zbog suše, izgradnja sistema za navodnjavanje\n12. септембра 2017. Agroprofit Ostale teme 0\nMinistar poljoprivrede Branislav Nedimović najavio je da će narednih dana Ministarstvo ponuditi koncept pomoći poljoprivrednicima za otklanjanje posledica suše, kroz materijalna davanja i preko poslovnih banaka.\n– Mnogo je važnije da se spreče ovakve situacije kroz sisteme za navodnjavanje i protivgradnu zaštitu, elektrifikaciju i osiguranje – rekao je Nedimović, ukazujući da kada je godina sušna, poljoprivrednici traže novac, a kada je godina rodna, niko ne pita “ da li treba nešto da uplati u budžet“.\nGovoreći o početku sistema za navodnjavanje, ministar je rekao da će u Vojvodini biti urađeno 11 sistema, dok će ove godine oni biti započeti u Mačvi, pokraj Šapca i Bogatića.\n– Očekujem da svake gopdine stavimo do 60.000 hektara pod taj sistem i da za 6 godina imamo veliku površinu koja se navodnjava. Poljoprivrednici će moći da se priključe tako što će plaćati naknadu za vodu, a država daje povraćaj kroz subevencijeod 50 odsto od uloženog novca za sisteme za navodnjavanje – rekao je Nedimović.\nPomoć zbog suše\nPoljoprivrednici traže subvencije kao pomoć\n10. септембра 2017. Agroprofit 0


Ucenici uce o genocidu u BiH u Velikoj Britaniji\nUčenici svih javnih škola u Velikoj Britaniji imat će priliku izučavati sve relevantne činjenice iz ratnog perioda u Bosni i Hercegovini od '92. do '95.godine, s posebnim akcentom na geneocid u Srebrenici.\nNajavljeno je to na današnjem sastanku premijera Kantona Sarajevo Elmedina Konakovića s predstavnicima britanskih sindikata osnovnog, srednjeg i visokog obrazovanja, te osnivačem i predsjednikom Fondacije "Remembering Srebrenica" dr. Waqarom Azmijem.\nVrlo nam je bitno da djeca u Britaniji budu upoznata sa srebreničkom tragedijom, ali i sa svim onim što je vaš narod proživio tokom četiri godine opsade Sarajeva - naglasio je Azmi.\nDjeca trebaju da uče iz knjiga o historiji gdje bi im se tačno predočile činjenice, kao i da sve što je vezano za ovaj naš najteži period treba nazvati pravim imenom. Ne smijemo dozvoliti da živimo u zabludi da su svi isti, jer to nije tako - istakao je premijer Konaković te podržao inicijativu predstavnika ovih sindikata, smatrajući je izuzetno značajnom.\nDogovoreno je da se u saradnji sa Ministarstvom za obrazovanje, nauku i mlade Kantona Sarajevo i institutima za istraživanje ratnih zločina i historiju osiguraju svi relevantni podaci koji će doprinijeti izučavanju ratnih dešavanja u svjetlu kakvi su oni zaista i bili, saopćeno je iz Vlade KS.


Niški hor Branko na obeležavanju 850 godina Nemanjinih zadužbina\nPočetak/Društvo/Niški hor Branko na obeležavanju 850 godina Nemanjinih zadužbina\nNiške Vesti 16. septembra 2019.\nVečernjim bogosluženjem u mansatiru Svetog Nikole iznad Кuršumlije i Svečanom akademijom “Nemanjina Toplica izvor srpske crkve i države” u subotu 14. septembra je počelo obeležavanje obeležavanje 850 godina zadužbina Stefana Nemanje u Toplici. Umetnici NCPD „Branko“ iz Niša, mali i veliko hor, orkestar i folklor učestvovali su na Svečanoj akademiji kao glavni nosioci umetničkog dela programa.\nBrižljivo odabran muzički program, izveden pod vedrim noćnim nebom i mesečinom, kako, duhovne horske, tako i svetovne vokalno-instrumentalne muzike, oduševio je prisutne crkvene velikodostojnike, goste i sabrani narod, kojima se u trenutku činilo da su u nekoj od najboljih koncertnih dvorana u svetu.\nOčekivano prisustvo Njagove Svetosti srpskog patrijarha Irineja, je izostalo iz zdravstvenih razloga.\nPozdravni telegram poglavara SPC, je pročitao je vladika bački Nikanor.\nU svom obraćanju Njagovo preosveštenstvo vladika G.G. Arsenije je rekao, da je obeležavanje 850 godina od izgradnje prvih Nemanjinih zadužbina veliki jubilej, kao i da je ova svetinja oduvek mesto sabiranja i vekovni čuvar vere, nosilac kulture, identiteta i državnosti srpskog naroda.\nTakođe, on je najavio radove na obnovi severne kule manastira Svetog Nikole i izrazio nadu da će i manastir Presvete Bogorodice, u kome je boravila Sveta Anastasija, žena Stefana Nemanje, majka Svetoga Save, uskoro dobiti svoju priliku za „novi život“.\nSvečanoj akademiji, je prisustvovao i Nikola Selaković, generalni sekretar predsednika Republike Srbije.\nDečji crveni hor Branko Kuršumlija manastir Svetog Nikole\nDečiji folklor i hor Branko na obeležavanje Dana grčke opštine Volvi\nVEČERAS U SVETOSAVSKOM DOMU: Božićni koncert hora “Branko”\nPrva zadužbina Nemanjića izgrađena pre 850 godina u Kuršumliji\nDečije-omladinski crkveni hor i ansambl Branko nastupili su na koncetrtu Franko-srpska arija


Ako Tramp izgubi izbore, Nemačka će drastično pritisnuti Srbiju, a zatim na red dolazi Rusija! | Vestinet.rs\nPočetna AKTUELNO\tAko Tramp izgubi izbore, Nemačka će drastično pritisnuti Srbiju, a zatim na red dolazi Rusija!\nŠto se tiče odnosa prema Balkanu, za očekivati je povratak na politiku koja je trajala u kontinuitetu od 2000. do 2016. godine, odnosno pokušaće da se Amerika postavi kao dominantni faktor koji bi zajedno sa EU trebalo da trajno „zacementira rezultate američke spoljne politike iz devedesetih“.\nSloganom „Amerika se vratila“ uz brojne kadrove Baraka Obame u timu, Bajden zapravo pokušava da predstavi period Trampove administracije kao incidentnu pojavu koja je otuđila Ameriku od svog neumitnog puta, kaže za Sputnjik dr Aleksandar Gajić iz Instituta za evropske studije.\nTu se više ne radi o Americi, već o jednom globalnom pogledu na svet, odnosno okretanju ka globalističkim tendencijama, ističe Gajić.\nU spoljnoj politici to znači vraćanje na multilateralizam i jačanje NATO-a, kao i pozicije koje je Obama imao sa Evropskom unijom, kao i radikalizaciju, odnosno jedan „čvršći stav prema Rusiji“ kojoj su uvedene sankcije 2014. godine sa početkom ukrajinske krize, dodaje on.\n„Verovatno će doći i do resetovanja, odnosno pokušaja vraćanja odnosa sa Iranom u onaj okvir u vreme kad je postignut Sporazum o korišćenju nuklearne energije, kao i promene pristupa prema Kini vezano za trgovinske odnose tako što će se Bajdenova administracija odnositi prema Kini na jedan diskretniji, diplomatičniji način“, kaže Gajić.\nKad je reč o Srbiji, ponovo će opcija američke spoljne politike biti da se ne izlazi u susret našoj zemlji i njenim zahtevima, već će se ići na „delegiranje Nemačke da vrši pritisak u ime EU da Srbija prizna nezavisnost Kosova bez nekih konkretnih ustupaka“, smatra Gajić.\n„Što se tiče Republike Srpske, odnosno situacije u Bosni i Hercegovini, verovatno će biti veći pritisak da se izvrši revizija Dejtonskog sporazuma, nešto slično dešavanjima iz 2010. godine kad su vršeni pritisci na Dodika da se ide u pravcu revizije Dejtona ka unitarizaciji, kojima je RS uspešno odolela u tom periodu“, smatra Gajić.\nGajić smatra da Vašingtonski sporazum verovatno neće biti formalno anuliran, ali će u slučaju da jedna ili obe strane potpisnice ne ispune neku od stavki, Bajdenova administracija verovatno to „vrlo fleksibilno tumačiti“.\nPrema njegovim rečima, Bajdenova administracija neće insistirati na tom sporazumu, pogotovo ne na otvaranju ambasade u Jerusalimu od strane Srbije, jer oni tu imaju jedan drugačiji pristup u odnosu na Trampovu administraciju.\n„Verovatno će ono što se tiče investicija i otvaranja njihove kancelarije ostati na snazi, ali će, recimo u slučaju da Albanci krenu da krše odredbu o godinu dana uzdržavanja od politike dodatnog priznavanja Kosova, oni prema njima biti neuporedivo blaži“, zaključio je Gajić.


Izvor: SrbijaDanas.com, 13.Jun.2019, 14:49\nVaterpolo reprezentacija Srbije nalazi se u jeku priprema za Finalni turnir Svetske lige koji se od 18. do 23.juna održava na otvorenom bazenu SC Tašmajdan. Selektor Dejan Savić tek od juče na raspolaganju ima kompletan sastav, pošto su se nakon završetka Fajnal-ejta Lige šampiona i kratkog odmora nacionalnom timu priključili Filip Filipović, Stefan Mitrović, Dušan Mandić, Nikola Jakšić i Radomir >> Pročitaj celu vest na sajtu SrbijaDanas.com << Drašović. Srbija će u B grupi za protivnike imati Australiju, Hrvatsku i Kazahstan, dok će se u A grupi takmičiti Španija, Mađarska, Japan i Kanada. Pobednik Svetske lige obezbediće učešće na Olimpijskim igrama u Tokiju 2020.\nNa Tašu da se uživa, Mitrović priziva OI! (video)\nStefan Mitrović želi da reprezentacija Srbije bude prva koja je obezbedila plasman na OI...Vaterpolo reprezentacija Srbije nalazi se u jeku priprema za Finalni turnir Svetske lige koji se od 18. do 23. juna održava na otvorenom bazenu SC Tašmajdan. Selektor Dejan Savić tek od juče na raspolaganju...


Papa sleteo na skopski aerodrom sa poluispravnim radarom | Novine Toronto\nPapa sleteo na skopski aerodrom sa poluispravnim radarom\nOsnovni radarski sistem na aerodromu u Skoplju nije funkcionisao kada je 7. maja sleteo avion sa poglavarom Rimokatoličke crkve Franjom, prenela je makedonska televizija Telma.\nPozivajući se na dobro upućene izvore, televizija je navela da osnovni radar za sletanje i poletanje nije radio u aprilu i maju, tako da su koriščeni bekap sistemi, odnosno navigacija je vođena prema rezervnim procedurama i sa poluispravnim radarom.\nZa probleme sa funcionisanjem makedonske kontrole letenja M-NAV saznalo se prethodnog vikenda kada se na nekim portalima bliskim opoziciji pojavio tajno smimani sastanak na kojem se razgovaralo o tenderu za nabavku nove opreme.\nPrema tim medijima na snimku se navodno čuje kako generalni sekretar Vlade Severne Makedonije Dragi Raškovski "namešta tender", što je on na konferenciji za novinare demantovao i najavio tužbu protiv tih portala i osobe koja je snimala sastanak.\nDa je, kako je rekao, o "incidentu" u M-NAV Vlada Severne Makedodnije razgovarala na zatvorenom sastanku u ponedeljak prvi je javnost izvestio ministar unutrašnjih poslova Oliver Spasovski, a mediji su preneli da je bilo reči o prestanku rada radara u septembru prošle godine.\nTaj probmem sa radarima je potvrdio i Raškovski i za to optužio tadašnjeg direktora tehnike M-NAV Klimeta Čepunjevskog, navodeći da je zbog toga u aprilu razrešen.\nNabavka nove opreme za kontrolu letenja, prema lokalnim medijima, novcem EBRD počela je 2013. Italijanska firma je dobila posao 2017, ali realizacija još nije započeta.\nRaškovski je je svoje prisistvo na sastanku o realizaciji tendera objasnio time da ga je Vlada zadužila da se uključi u tenderski postupak, nakon što je utvrđeno da se sa realizacijom kasni više od četiri godine.


Vlasi: Srbija glavni faktor nestabilnosti u regionu, uloga SAD u dijalogu biće presudna - Kosovo Online\n20. Jul 2021. • 22:57\nVlasi je istakao da će doći trenutak kada će se SAD zaista pridružiti dijalogu između Kosova i Srbije i da se to neće desiti kad ih Kosovo pozove, već kada to oni nađu za shodno - u finalu.\n"Otkako je kriza započela raspadom Jugoslavije, uloga Amerike na kraju je bila presudna, kako u okončanju tih tragedija, tako i u dizajniranju nove geopolitičke karte regije. Uloga SAD bila je presudna i na Kosovu. Moramo znati da je za oslobađanje Kosova uz intervenciju NATO uloga Amerike bila presudna, a za proglašenje nezavisnosti isto. Stoga će u dijalogu u Briselu, u određenom trenutku, američka uloga biti presudna za mirnu stabilnost, da smanji mržnju Srbije, da više ne preti svojim susedima, da ne bude više destabilizujuća u regionu", rekao je Vlasi.\nPrema njegovim rečima, Srbije nije odustala od svojih ciljeva za "veliku Srbiju", dodajući da je postala glavni faktor nestabilnosti u regionu.\n"Uvek moramo biti posvećeni stabilnosti, normalnom susedstvu, čak i sa Srbijom. Sada Srbija teži da nešto iščupa iz Bosne i Crne Gore, ako može Kosovo, ako ne može zauzeti deo teritorije, da ga porazi kao krhku državu. Srbija, koja sada ima svoje ciljeve, nedavno je otvoreno postala agresivnija kao glavni faktor nestabilnosti u regionu i pretnja miru u regionu", poručio je Vlasi.\nOn, kako kaže, ne vidi razliku u namerama i retorici sadašnjih srpskih političara na vlasti od Slobodana Miloševića.\n"To su oni koji su bili na vlasti i koji su učenici Miloševićeve škole. Ali razlika je velika, jer Srbija nema potencijal opasnosti kakav je imala u Miloševićevo vreme", zaključio je Vlasi.\nAzem Vlasi Politika Sjedinjene Američke Države pregovori Briselski dijalog


Promenjena referentna kamatna stopa - Računovodstvo AKTIVA sistem\nReferentna kamatna stopa povećana na 2%\nIzvršni odbor Narodne banke Srbije odlučio je na sednici održanoj 12. maja da poveća referentnu kamatnu stopu za 50 baznih poena, na nivo od 2%.\nIstovremeno, odlučeno je da se i stopa na depozitne olakšice i stopa na kreditne olakšice povećaju za po 50 baznih poena, na nivo od 1%, odnosno 3%.\nDonoseći takvu odluku, Izvršni odbor je pre svega imao u vidu da su inflatorni pritisci na svetskom i domaćem tržištu i dalje jači i postojaniji nego što se prethodno očekivalo i da to zahteva dodatno pooštravanje monetarnih uslova kako bi se ograničili sekundarni efekti na inflaciona očekivanja i dalji rast inflacije.\nRadi uticaja na smanjenje inflacije u narednom periodu, Izvršni odbor je drugi put uzastopno povećao referentnu kamatnu stopu Narodne banke Srbije, čime je nastavljeno povećanje restriktivnosti monetarne politike započeto u oktobru prošle godine postepenim povećanjem prosečne ponderisane stope na aukcijama repo prodaje hartija od vrednosti, koja je od oktobra do danas povećana za ukupno 110 baznih poena.\nPored toga, Izvršni odbor ističe da su intervencije prodajom deviza na domaćem deviznom tržištu imale dvostruki uticaj. Pored održanja relativne stabilnosti kursa dinara prema evru, povlačenjem značajnog iznosa dinarske likvidnosti pooštreni su monetarni uslovi. Izvršni odbor konstatuje da dešavanja na međunarodnom tržištu prethodnih meseci karakteriše jačanje geopolitičkih tenzija i izbijanje konflikta u Ukrajini, što je uticalo na produbljivanje energetske krize na globalnom nivou, dalji rast cena primarnih poljoprivrednih proizvoda i industrijskih sirovina, kao i na produžavanje otežanog funkcionisanja međunarodnih lanaca snabdevanja.\nInflacija u Srbiji, kao i u većini drugih zemalja, nastavila je da se kreće uzlaznom putanjom i u martu je iznosila 9,1% međugodišnje, vođena i dalje u najvećoj meri rastom cena hrane i energije. Bazna inflacija (po isključenju cena hrane, energije, alkohola i cigareta), na koju mere monetarne politike najviše utiču, bila je gotovo dvostruko niža od ukupne inflacije – 4,8% u martu, čemu je doprinela očuvana relativna stabilnost deviznog kursa i u izuzetno neizvesnim globalnim uslovima.\nPrema našim najnovijim projekcijama, i dalje očekujemo da će inflacija u drugoj polovini ove godine imati opadajuću putanju. U granice cilja najverovatnije će se vratiti u drugoj polovini naredne godine, a zatim nastaviti da usporava do kraja perioda projekcije. Izvršni odbor procenjuje da će rast svetskih cena primarnih proizvoda, energenata, kao i viša uvozna inflacija, još neko vreme vršiti inflatorne pritiske, ali se u horizontu projekcije očekuje njihovo postepeno slabljenje. Pored toga, dolazak nove poljoprivredne sezone trebalo bi da rezultira smanjenjem cena voća i povrća sa sadašnjih visokih nivoa. U smeru smirivanja inflatornih pritisaka delovaće i efekti dosadašnjeg zaoštravanja monetarnih uslova, a u kratkom roku i efekti ekonomskih mera Vlade usmerenih na cene osnovnih životnih namirnica i energenata na domaćem tržištu.\nS obzirom na geopolitička kretanja i eskalaciju konflikta u Ukrajini, znatno je povećana i neizvesnost u pogledu izgleda globalnog privrednog rasta, a dodatno jačanje inflatornih pritisaka na međunarodnom nivou uticalo je na revizije naviše projekcija inflacije za veliki broj zemalja i zaoštravanje njihovih monetarnih politika. Tako je Sistem federalnih rezervi u maju nastavio ciklus povećanja referentne kamatne stope, na raspon 0,75–1,0%, uz odluku da u junu započne smanjenje svog bilansa stanja. Pored toga, iako još uvek nije najavila kada će povećati referentnu kamatnu stopu, i Evropska centralna banka je u martu, u uslovima inflatornih pritisaka jačih od očekivanih, odlučila da dodatno smanji obim kvantitativnog popuštanja tokom drugog tromesečja. Zaoštravanje monetarnih uslova pomenutih vodećih centralnih banaka i povećana neizvesnost na globalnom nivou mogli bi negativno uticati na tokove kapitala prema zemljama u usponu, uključujući i Srbiju. Pored toga, Izvršni odbor je imao u vidu i da se svetske cene primarnih proizvoda, iako smanjene od sredine aprila u uslovima nepovoljnijih izgleda globalnog privrednog rasta, i dalje nalaze na znatno višem nivou nego početkom godine, vršeći pritiske u pravcu daljeg rasta proizvođačkih i uvoznih cena.\nI pored negativnih efekata konflikta u Ukrajini na kretanja na međunarodnom robnom i finansijskom tržištu, većina pokazatelja ekonomske aktivnosti na domaćem tržištu u prvom tromesečju nastavila je da beleži dinamičan rast. Prema proceni Republičkog zavoda za statistiku, rast bruto domaćeg proizvoda u prvom tromesečju iznosio je 4,3% međugodišnje. Posmatrano s proizvodne strane, rast vode uslužni sektori i industrija, a posmatrano s rashodne strane – privatna potrošnja i fiksne investicije, kao i rast zaliha, dok je u uslovima povećanog uvoza energenata doprinos neto izvoza bio negativan. I pored visokog stepena neizvesnosti, očekujemo nastavak rasta naše privrede i u narednom periodu, pri čemu je moguće da zbog nepovoljnijih ocena izgleda globalnog privrednog rasta nakon izbijanja konflikta u Ukrajini, a pre svega nižeg očekivanog rasta zone evra i zemalja regiona, rast bruto domaćeg proizvoda ove godine bude blago niži od naših prethodnih projekcija.\nU zavisnosti od geopolitičkih dešavanja i kretanja ključnih faktora inflacije i iz domaćeg i iz međunarodnog okruženja u narednom periodu, Narodna banka Srbije će procenjivati da li ima potrebe za dodatnim zaoštravanjem monetarnih uslova ili efekti prethodnog zaoštravanja obezbeđuju održiv povratak inflacije u granice cilja u horizontu projekcije. Prioritet monetarne politike i dalje će biti obezbeđenje cenovne i finansijske stabilnosti u srednjem roku, uz podršku daljem rastu i razvoju privrede, kao i daljem rastu zaposlenosti i povoljnom investicionom ambijentu.\nNa današnjoj sednici Izvršni odbor je usvojio majski Izveštaj o inflaciji s novim makroekonomskim projekcijama, koje će detaljnije biti predstavljene javnosti na konferenciji za novinare 18. maja.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 9. juna 2022.


TV duel Sarkozija i Roajalove\nRoajal, prva žena kandidat za predsednika, poručuje da želi da izgradi "Francusku bez nasilja i brutalnosti". kritikujući Sarkozija, kandidata desnice, zbog komentara da su mladi iz najsiromašnijih predgrađa Francuske, koji su prošle godine demonstrirali, ološ i rulja.\nSarkozi pak smatra da su političke ideje Segolen Roajal nejasne i da nema iskustvo za šefa države. On je ponovo kritikovao "nasleđe iz maja 1968. godine" koje je, kako je ocenio, krivo za urušavanje moralnih vrednosti u Francuskoj. Tokom televizijskog duela u sredu, oni su razmenili oštre reči povodom pitanja pozicije hendikepirane dece u državnim školama.\nSarkozi – "Smirite se, ne upirite tako prst u mene".\nRoajal – "Ne, ne želim da se smirim".\nSarkozi – "Ako želite da budete predsednik, morate da se kontrolišete".\nRoajal – "Ne, kada je u pitanju nepravda. Reč je o gnevu koji je sasvim normalan i zdrav".\nProcenjuje se da će u slučaju pobede Sarkozija, ekonomija Francuske koja je pod velikim uticajem države, biti u priličnoj meri reformisana po ugledu na američki i britanski neoliberalni model. Očekuje se da će za razliku od svog prethodnika Širaka, biti mnogo bliži spoljnoj politici SAD i Izraela, kao i da će voditi veoma restriktivnu politiku prema mladim delikventima iz siromašnih područja u zemlji. Segolen Roajal je upozorila da će u slučaju Sarkozijeve pobede u siromašnim predgrađima, uglavnom naseljenim muslimanskim stanovništvom, izbiti nasilje, podsećajući na nemire iz 2005. godine, kada je policija u vreme dok je Sarkozi bio ministar unutrašnjih poslova veoma brutalno reagovala. Roajal računa na glasove imigranata koji teže da se njihov glas još više čuje. Međutim, po oceni stručnjaka nema naznaka da će imigratni glasati kao jedinstveni blok za bilo kog kandidata.\nU slučaju pobede Segolen Roajal, iako kandidatkinje levice, paradoksalno biće sačuvan dosadašnji kurs odlazećeg šefa države, konzervativca Žaka Širaka pre svega veoma skupa socijalna država, smatra Žan Pjer Darnis (Jean Pierre) sa Univerziteta u Nici. Po njegovom mišljenju, bez obzira na retoriku, ni Sarkozi neće mnogo menjati.\n"Ne vidim u ovom trenutku u Francuskoj snagu koja bi napravila diskontinuitet. U pitanju su stečeni interesi raznih grupa i veoma je rizično da se to ignoriše i menja. Mislim da je globalna tendencija da se bude konzervativan", smatra Darnis.\nU Francuskoj u kojoj je na snazi polupredsednički sistem, šef države ima velika ovlašćenja pre svega u vođenju spoljne politike.\nSegolen Roajal optužuje Sarkozija da bi vodio "opasno sličnu politiku" kao i američki predsednik Džordž Buš. Slična taktika pomogla je tadašnjem nemačkom kancelaru Gerhardu Šrederu da ponovo dobije izbore 2003. godine.\nKada je reč o proširenju Evropske Unije, po mišljenju Eliske Tomalove iz Češkog Instituta za spoljnu politiku, oba kandidata će uglavnom slediti dosadašnju politiku.\n"Sadašnja pozicija Francuske je da nema daljeg proširenja. Pre toga treba izvršiti institucionalne promene unutar Unije", ističe Tomalova.\nPo mnogim procenama, prevagu će odneti pristalice centriste Franosa Bajrua (Francois Bayrou), koji je u prvom krugu bio treći.\nNakon TV duela u sredu, izjavio je da neće glasati za Sarkozija, ali se nije izjasnio da li će podržati Roajalovu.\nIstovremeno, kandidat desnice Žan Mari le Pen (Jean Marie), koji je pre dve sedmice osvojio četvrtu poziciju, pozvao je svoje pristalice da ne glasaju u nedelju.


Nakon što je visoki predstavnik u petak objavio odluku, u narednim danima već smo počeli zaprimati prijave od nekoliko građana, tako da su neki predmeti već formirani, rekao je Grbešić za Radio Slobodna Evropa (RSE).\nU Bosni i Hercegovini od danas je zabranjeno negiranje genocida i drugih ratnih zločina, te veličanje ratnih zločinaca, prenosi Srpskainfo.\nU Tužilaštvu BiH su takođe ranije najavili da će se u okviru predmeta pratiti objave i javno iznošenje stavova pojedinaca, grupa ili udruženja u kojima se negira genocid, zločini protiv čovečnosti i ratni zločini u BiH.\nJuče tako nisu održane ni sednice Predsedničkog ni Doma naroda Parlamenta BiH.\nZbog finansiranja TERORISTIČKIH AKTIVNOSTI: Tužilaštvo BiH diglo optužnicu protiv Sene Hamzabegović


Ova nedelja je kudi-kamo podnošljiva u odnosu na prethodne, ALI ne uljuljkujte se, ovo je samo mali predah na putu transformaija i promena kako na mikro, tako i na makro nivou. Prihvatajte sve zadatke i lekcije koje vam život i karma stavljaju pred vas. Gledajte da ih savladate i naučite iz prve, jer se ponavljaju sve dok ih ne uklavirimo, stoga onaj čuveni vapaj “pa žašto se ovo meni stalno dešava?“ Zato što očigledno negde ne pratimo na velikom kosmičkom času, a svi znakovi kraj puta su tu! Iskoristite ovu nedelju i uvedite zdrave navike, ishranu, harmonične porodične odnose. Budite dobri jedni prema drugima iskreno i od srca, jer se svaki čin dobrote negde računa!\nSVE što vas očekuje u narednom period, kao i kako najbolje iskoristiti aspekte i još mnogo toga možete da pratite na našem sajtu.


Kamaz pokrenuo prodaju kamiona iz K5 serije - Auto Republika\nRuska kompanija je objavila početak prodaje i prateći cenovnik za teška komercijalna vozila iz K5 familije čiji je „otac porodice“ model KAMAZ-54901. Kamion o kom govorimo poseduje kabinu koju je razvio Mercedes a koja je proizvedena u novoj fabrici, otvorenoj prošlog leta u gradu Nabrežni Čelni.\n„Patres familias“ koristi redni dizel motor, razvijen u ortakluku s kompanijom Liebherr, a koji isporučuje 450 konjskih snaga. Menjačka kutija koja je instalirana u modelu 54901 je moderna evropska jedinica čiji je konstruktor nemački ZF, pa tako nosi naziv TraXon, dok je zadnja osovina pozajmljena od drugog nemačkog giganta, odnosno od Daimlera.\nS druge strane, veliki broj ostalih važnih komponenti je proizveden u Rusiji, odnosno izvršena je lokalizacija proizvodnje u značajnom procentu. Pored kabine, u Rusiji se izrađuju i blok motora, klipovi, kolenasto vrtilo…\nProfesionalci zaposleni u Kamazu tvrde da je njihov novi kamion punokrvni rival evropskim konkurentima. Kabina „Rusa“ je široka tačno 2,5 metra, uz potpuno ravan pod i rezervoare za gorivo zapremine 1.400 litara i zadnjom osovinom predviđenom za velike brzine okretanja.\nNavodi se da u poređenju s kamionima iz K4 porodice, to jest prethodne generacije, novi KAMAZ-5490 s kabinom iz modela Mercedes Axor, troši za 10% manje. Prevedeno u apsolutne iznose, to znači da novajlija sagoreva 30 litara nafte na svakih 100 prevaljenih kilometara. Servisni intervali su upola duži (50%), pa su tako redovne posete servisu mandatorne na najdalje svakih 120 hiljada kilometara.\nPrema podacima iz cenovnika, neophodno je posedovati sumu od 91.100 evra kako bi se eventualno razmišljalo o posedovanju kamiona, ali konačne cene će određivati dileri. Na internetu se već mogu pronaći oglasi gde naznačena cena varira od oko 92 do 96 hiljada evropskih novčanica.\nOvde obavezno treba napomenuti da, na primer aktuelni model kamiona MAN TGX (doduše trunku slabije opremljen) može biti kupljen za 91.600 evra, dok je DAF XF105 čak i jeftiniji i staje: 87.200 do 91 hiljade evra.\nBilo kako bilo, navedene cene za KAMAZ uključuju togodišnje održavanje i eventualno neophodne rezervne delove, dok je moguće sklopiti i lizing aranžman po preferencijalnim uslovima. Proizvođač upravo potpisuje kupoprodajne ugovore za prve primerke noviteta.\nU međuvremenu, KAMAZ je započeo s testiranjem sledećeg modela iz K5 palete, kipera s indeksom 65952, na Dmitrovsky testnom poligonu. Sudeći prema dodeljenom indeksu, radi se o „severnjačkom“ 6×6 modelu, koji je zajedno sa modelom 6595 (6×4) predstavljen na domaćem terenu krajem prošle godine.\nParalelno s tim dešavanjima, tim Kamaza je prvi koji je lansirao fotografije jedinice sa sličnom opcijom (8×4). Očigledno je da će takav kamion nositi kodnu oznaku 65951. Najavljen je početak serijske proizvodnje ovog teškaša za 2021. godinu, dok će eksperimentalni primerak biti proizveden sledeće godine.\ntags: 54901 K5 kamaz kamioni teška komercijalna voziila\nprevious Fiat bi mogao 500X i 500L da spoji u 500XL\nnext Renault i Dacia pripremaju pristupačan SUV za sedam putnika\nSramota da Rusi nemaju svoj motor za kamione. To je ponižavajuće\nNajdobronanjernije savjetujem Ruske inžinjere,da prave kabine sa većim tunelom i ravnim podom,ako ne može veći tunel onda sjedište suvozača da bude sklopivo kao što je to slučaj s Mercedesom (mega space cab,e-3,e-4,e-5,o euro 6da ne govorim),jedino Mercedes ima ravan pod u kabini,Široka je lepeza kupaca,treba misliti i na vozače muslimane da može molitvu u kabini obaviti,znate kako parking može biti prljav, zatim kiša…. hvala.